KORONA U PAZARU, SJENICI I TUTINU: Prema rečima dr Đerleka situacija pod kontrolom | Novosti.RS\nU regionalnom kovid centru u Novom Pazaru trenutno je hospitalizovano 43 pacijenata, a kako je rekao doktor Đerlek za Tanjug, pre dvadesetak dana od ukupnog broja testiranih bilo je 48 odsto pozitivnih, a u poslednjih četiri-pet dana od ukupnog broja testiranih, pozitivnih na virus korona je oko pet-šest odsto.\n- Gledajući sve što se dešavalo u poslednjih mesec i po dana, možemo reći da je situacija u regionalnoj kovid bolnici u Novom Pazaru potpuno pod kontrolom - kazao je Đerlek.\n- Imali smo dva-tri dana bez preminulih pacijenata od posledica virusa korona, što ne znači da nećemo imati u narednim dana gledajući starosnu dob pacijenata koji su trenutno hospitalizovani. Nekoliko pacijenata ima preko 80 godina, što znači da možemo očekivati, ali ćemo sve učiniti da se to ne desi i da spasimo svaki život - navodi Đerlek.\nNovi Pazar virus korona korona virus u Srbiji Mirsad Đerlek\nponedeljak, 14. 09. 2020. u 14:10


Lion i Helsinki su Evropske prestonice pametnog turizma za 2019. godinu - Daljine.rs\nLion u Francuskoj i finski Helsinki proglašeni su za top destinacije u kategoriji pametnog turizma za 2019. godinu. Ova dva grada našla su se na vrhu liste 10 svetskih metropola koju je u trci za titulu evropske prestonice pametnog turizma predložila, a potom i sastavila Evropska komisija.\nSledeći inicijativu Evropskog parlamenta, Brisel je počeo da radi na procesu selekcije evropskih gradova koji bi mogli da konkurišu za prestonice pametnog turizma na proleće ove godine, razmatrajući kriterijume poput korišćenja digitalnih tehnologija u cilju unapređenja turističkog iskustva, omogućavanje pristupačnosti – posebno za one turiste kojima je mobilnost ograničena – i usvajanje održivog upravljanja prirodnim resursima, kao i zaštite životne sredine.\nLion je ispunio sve kriterijume za Evropsku prestonicu pametnog turizma za 2019. godinu\nOd 38 gradova iz 19 zemalja Evropske Unije koji su aplicirali za ovu prestižnu titulu, žiri sastavljen od eksperata predstavnika Evropskog parlamenta i Evropske komisije, odabrali su njih 10 kao krajnje finaliste.\nOd 38 gradova u konkurenciji, zajedno sa Lionom, Helsinki je proglašen za Evropsku prestonicu pametnog turizma za narednu godinu, foto: Alvesgaspar / Wikimedia\nOsim Liona i Helsinkija, među najboljima našlo se još četiri grada, koji su proglašeni pobednicima u sledećim kategorijama: kao najpristupačniji izdvojena je Malaga (Španija), kao najodrživiji Ljubljana (Slovenija), kao najdigitalizovaniji Kopenhagen (Danska), dok je titulu grada sa najočuvanijim kulturnim nasleđem i kreativnošću na ovom polju poneo austrijski Linc, središte Gornje Austrije, što ne čudi s obzirom na to da je 2009. bio proglašen i za Kulturnu prestonicu Evrope.\nLjubljana je najodrživiji evropski grad\nLinc ima očuvano staro gradsko jezgro, u kom je najpoznatiji glavni trg na kom se nalazi Stub kuge, spomenik u znak sećanja na sve one koji su u ovom gradu nekad umrli od kuge. Sledeća turistička atrakcija je zamak u kom je bilo sedište cara Fridriha III, a tu je i najstrarija austrijska crkva, iz perioda Karolinga.\nNekada Evropska prestonica kulture, Linc je proglašen za evropski grad sa najočuvanijim kulturnim nasleđem\nLinc se može pohvaliti i koncertnom dvoranom Bruknerhauz, ali i umetničkim muzejom Lentos koji je jedan od najznačajnijih muzeja moderne umetnosti u Austriji.\nNa glavnom trgu u Lincu nalazi se Stub kuge, posvećen nastradalima od ove bolesti


Naslovna » BG servis » Pojačana pripravnost: Očekuju se obilne padavine\nNeko drugi 14. maj 2014. BG servis Komentari su isključeni na Pojačana pripravnost: Očekuju se obilne padavine\nVanredne vremenske prilike izazvale su poplave u većem broju beogradskih opština usled čega je došlo do poremećaja u saobraćaju, skraćene su pojedine autobuske linije, a određen broj škola prokišnjava.\nTokom dana na teritoriji grada palo je više od 55 litara kiše po kvadratnom metru, što je više od ukupnih padavina tokom jednog meseca.\nŠkole ne rade 15. i 16. maja\nŠtab za vanredne situacije grada Beograda doneo je večeras odluku, na predlog gradskog sekretara za obrazovanje i dečiju zaštitu grada Beograda Snežane Đurić, da osnovne i srednje škole na teritoriji grada Beograda ne rade u četvrtak, 15. maja, i petak, 16. maja.\nOva odluka je doneta kako bi se osigurala bezbednost dece na teritoriji grada Beograda. Gradski sekretarijat za obrazovanje i dečiju zaštitu naknadno će obavestiti škole kako će nadoknaditi časove koji se neće održati naredna dva dana.\nGradonačelnik Beograda Siniša Mali apelovao je na večerašnjoj sednici štaba na sve sugrađane da se pridržavaju uputstava koje na terenu izdaju nadležni organi, jer je u ovom trenutku najvažnije spasiti živote i sprečiti materijalnu štetu u što većem obimu.\n– Dali smo nalog svim predsednicima opština da uspostave dvadesetčetvoročasovna dežurstva, isto važi i za predsednike mesnih zajednica i tako ćemo kontrolisati situaciju i obezbediti pravovremenu reakciju nadležnih službi. Sve gradske komunalne službe rade neprekidno, dežuraju i tokom noći i sutrašnjeg dana i svi zaposleni biće angažovani na saniranju postojećeg stanja. Teritorija Obrenovca je trenutno pod kontrolom, ali se očekuje vodeni talas iz pravca Valjeva. Teritorija Lazarevca je pod najvećim pritiskom. U Lazarevac ćemo poslati dodatne ekipe „Beograd puta“ i drugih komunalnih preduzeća kako bi pomogli da se situacija što pre dovede u normalno stanje. Tokom sutrašnjeg dana očekujemo dodatne količine padavina, tako da činimo sve napore da i u centru grada postojeći kanalizacioni sistem funkcioniše na što bolji način. Najugroženiji su podzemni prolazi, ali sadašnji tempo priliva vode nam ne ostavlja mnogo izbora već prvo moramo da pomognemo najugroženijima, a da neke lakše probleme ostavimo za kasnije – rekao je Siniša Mali.\nŠtab za vanredne situacije grada Beograda doneo je odluku da se resursi svih komunalnih preduzeća stave u funkciju odbrane od poplava dok će redovne aktivnosti biti na minimumu. To znači da se neće vršiti naplata parkiranja u četvrtak i petak, 15. i 16. maja i da će svi kontrolori i ostali zaposleni u komunalnim preduzećima biti angažovani na sanaciji posledica od poplava.\nKomunalci u punoj pripravnosti\nU Starom dvoru pre podne je održan prvi vanredni sastanak Gradskog štaba za vanredne situacije zbog najave da nas u naredna 72 sata u prestonici očekuju izuzetno obilne padavine. Sastanku štaba predsedavao je gradonačelnik Beograda Siniša Mali, koji je naložio da sva gradska komunalna preduzeća budu u stanju pojačane pripravnosti da reaguju po potrebi.\n– Pratimo situaciju u gradu, a naložio sam gradskim komunalnim preduzećima da budu u stanju pojačane pripravnosti. Najavljene su padavine od 50 litara po metru kvadratnom, tako da se posmatraju sve crne tačke koje mogu da izazovu određene probleme. Posebna pažnja se obraća na bujične tokove i kanale, te ćemo i u tom pogledu imati punu pripravnost da reagujemo trenutno ukoliko dođe do problema – izjavio je posle sastanka gradonačelnik. On je apelovao na lokalne samouprave da sa svojim preduzećima izvrše kontrolu bujičnih tokova i kanalske mreže na svojoj teritoriji.\nPo podacima Operativnog centra neće biti značajnijeg povećanja vodostaja Dunava i Save, a očekuje se povećanje vodostaja Kolubare.\nDirektor „Beokoma“ Darko Glavaš precizirao je da je danas u gradu došlo do manjih problema izazvanih obilnim padavinama, koji se rešavaju.\n– Jutros je bilo manjih problema na tramvajskim linijama, u Rakovici, kod IMR-a, na Autokomandi i kod Vukovog spomenika, ali sve linije su vrlo brzo vraćene u redovno stanje, dok se nekoliko linija kretalo alternativnim trasama. Po ranijm iskustvima možemo očekivati probleme na teritoriji opštine Zemun, u naselju Altina i na teritoriji opštine Palilula, u Borči i Kotežu, ali naravno da ćemo zajedno sa JVP „Beogradvode“ i Vatrogasno-spasilačkom brigadom MUP-a reagovati. Takođe se očekuje pojačan rad JKP „Beogradski vodovod i kanalizacija“ kojem se nalaže da oformi izviđačke timove koji će obilaziti teren i konstatovati potencijalna kritična mesta kako bi se brže reagovalo. JKP „Gradska čistoća“ će takođe biti u stanju pojačane pripravnosti, kao i JKP „Zelenilo – Beograd“ – precizirao je Glavaš i dodao da kako se akumulacije budu punile, može se dogoditi da se pojave problemi sa površinskim vodama.\nNivo Save i Dunava neće preći redovan nivo odbrane od poplava, a na kanalskoj mreži i bujičnim tokovima očekuju se sporadični slučajevi koji će biti sanirani po prijemu informacije.\n„Jezera“ po ulicama\nJaka kiša koja neprestano pada od prošle noći, izazvala je probleme u mnogim delovima grada – poplavljene su ulice, izmenjene pojedine linije javnog prevoza, a dan su obeležile i velike gužve u saobraćaju. Novinari Studija B javljaju da najviše problema ima u naselju Braća Jerković, Medaković i u Zemunu.\nIspod Dušanovačkog mosta, u smeru ka Nišu, formiralo se jezero, pa je saobraćaj delimično u prekidu. Na Autokomandi u „jezeru“ se zaglavio gradski autobus, ali i nekoliko građana koji su vozilima pokušali da prođu kroz vodu.\nU naselju Veljko Vlahović napravljena su „mala jezera“, tako da u nekim delovima ne mogu da prođu ni automobili ni pešaci.\nSaobraćaj je povremeno bio pojačan i usporen i na Zrenjaninskom putu, Pančevačkom mostu i Smederevskom putu, u delu od Mokrog Luga u pravcu prema centru Beograda, kao i na Lazarevačkom drumu, Savskoj i Ibarskoj magistrali i Obrenovačkom putu.\nUgrožen Obrenovac i Grocka\nNa teritoriji cele opštine Grocka proglašeno je vanredno stanje a u najugroženijim naseljima gročanske opštine pripadnici jedinica za vanredne situacije su sve vreme na terenu.\nUsled velikih i obilnih padavina i porasta nivoa reka Peštan, Kolubara i Sava, danas je proglašena vanredna odbrana od poplava na teritoriji opštine Obrenovac. Oko 17.00 počela je evakuacija stanovništva iz poplavom ugroženog područja Baričke reke, dela Male Moštanice i Mislođina. (Beoinfo / Studio B)\nTagovibeograd bg servis dub kiša padavine proleće vesti\nPrethodni Hotel Union\nSledeći Kuća kralja Petra I: S ove strane muzike


westcam ručni stabilizator u- flycam komplet cene, prodaja, akcija, cenovnik, beograd srbija stabilizatori, kranovi, slajderi, gimbali > stabilizatori\nRučni stabilizator- nosač U- Flycam komplet je konstruisan za dSLR i kamere težine do 2,0 Kg. Balansiranje kamere se vrši kontrategovima. Kvalitetan zglob ispod ploče za nošenje kamere, omogućava fino pomeranje celog sistema po vertikali i horizontali, a centralni ležaj fino rotiranje po vertikalnoj osi. U- Flycam je lagan jednostavan, stabilan sistem koji omogućava do sada nezamislive promene položaja snimanja. Brzo promenljiva pločica omogućava jednostavno premeštanje kamere sa U- Flycam-a na stativ i obratno. Pogledajte detaljan test sa mogućnostima primene i primerima.


• Odbornici o budžetu, toplotnoj energiji, parkingu (13)\nNarednog utorka biće upriličena 34. sednica Skupštine grada.\nDnevnim redom je, za sada, predviđeno devet tačaka. Kako se navodi u saopštenju iz Županije, odbornici će prvo raspravljati o Izveštaju o izvršenju Odluke o budžeta grada za period januar – septembar. Potom će se na dnevnom redu naći predlog odluka o donošenju izmena i dopuna Plana generalne regulacije naseljenog mesta Aleksa Šantić, odluke o izmenama i dopunama Odluke o uređenju Grada, te drugim izmenama i dopunama Odluke o držanju domaćih životinja na teritoriji grada Sombora. Nakon toga, razmatraće se i predlog tarifnog sistema za obračun isporučene toplotne energije za krajnje kupce, predlog izmena i dopuna Pravilnika o radu JKP Parking servis, predlog Odluke o taksi prevozu na teritoriji Grada. Na dnevnom redu će biti i predlog rešenja o imenovanju članova Štaba za vanredne situacije. Ne isključuje se mogućnost da program skupštinskog zasedanja, u međuvremenu, bude proširen. Poslednja tačka, po običaju, biće izbori i imenovanja.\nPočetak sednice predviđen je za devet časova, a direktne prenose sednice Skupštine grada Sombora obezbeđuje Radio Sombor i TV K-54.\nmilangagrčin @ Sre, 18.11.2015. 01:51\naleksa šantić borislav staničkov izveštaj o izvršenju budžeta jkp parking servis odbornici odluka o držanju domaćih životinja odluka o uređenju grada sela sistem obračuna isporučene toplotne energije skupština grada sombor štab za vanredne situacije taksi prevoz županija


Pandemija korona virusa ne sprečava našeg golgetera da sa svojom izabranicom - uživa.\nLuka Jović se uz individualne treninge sprema za nastavak sezone, kad god to bilo zbog aktuelne zdravstvene situacije, ali svaki slobodan trenutak provodi sa Sofijom Miloševićem.\nDo sada im je, uglavnom, društvo pravio njen mladi bratanac, a ovog puta još mlađe dete - Lukin sin iz prethodne veze, David.\nDavid, sin Luke Jovića\nSofija Milošević je nedavno otkrila da je u drugom stanju, da sa Lukom Jovićem očekuje dete, što su oboje radosno "proslavili na društvenim mrežama", imajući u vidu da zbog aktuelnog stanja nije bilo moguće praviti okupljanja radi proslave.\nIpak, uspevaju da im bude lepo.\nMladi par je iskoristio lepo vreme da prošeta kroz prirodu:\nSofija Milošević i Luka Jović u šetnji\nObjavili su tom prilikom nekoliko zajedničkih fotografija, ovekovečivši tako retke trenutke u kojima su napolju, dok traje pandemija.\nFotografije su, međutim, bile samo "privremenog karaktera", objavljene kao Instagram priče koje će se automatski obrisati kada istakne 24 sata od objavljivanja.\nPodsetimo, Luka Jović je i dalje član FK Real Madrid, ali je juče obelodanio gde bi mogao da nastavi karijeru i to već od ovog leta.


U Centru za stručno usavršavanje otvorena manifestacija „Nedelja istraživača“ – GRAD Kruševac\nNaslovna » Obrazovanje » U Centru za stručno usavršavanje otvorena manifestacija „Nedelja istraživača“\nNaučni klub pri Centru za stručno usavršavanje Kruševac povodom „Evropske noći istraživača“, od 23. do 27. septembra uz podršku Centra za promociju nauke organizuje manifestaciju „Nedelja istraživača“ za sve ljubitelje nauke\n– Nedelja istraživača je tradicionalna manifestacija kojom se najavljuje Evropska noć istraživača planirana za petak, 27. septembar. Centar za stručno usavršavanje Kruševac se po drugi put uključuje u realizaciju ovog važnog projekta posvećenog popularizaciji nauke i učenju kroz zabavu – kaže direktor CSU Nenad Stanojević.\nNedelja istraživača započela je radionicama kaligrafije i staroslovenskog pisma u prostorijama Centra. Ovakve i slične radionice koje obuhvataju eksperimente, naučno-popularna predavanja, aktivnosti za decu, naučne kvizove i igre, očekuju posetioce Naučnog kluba Kruševac do subote, a centralni događaji u okviru manifestacije realizovaće se u petak do kasno u noć, uključujući i predavanja univerzitetskih profesora iz Beograda.\nPlanirano je da sve kruševačke osnovne i srednje škole učestvuju u aktivnostima, a za građane bi mogla biti posebno zanimljiva tribina “Budućnost sa osvrtom na prošlost” koja se bavi kulturnim dobrima grada, a koja će biti održana u petak u 19 sati u Centru za stručno usavršavanje.\nPrema Stanojevićevim rečima, u okviru Evropske noći istraživača programi popularne nauke odvijaće se na nekoliko različitih lokacija: opd Trga kosovskih junaka, prostorija Naučnog kluba pri CSU, do programa smeštenih na Jastrepcu.\n– Očekujemo više od 1000 učesnika, učenika, nastavnika, ali i drugih građana zainteresovanih da se aktivno bave promocijom i popularizacijom nauke – navodi Stanojević.\nEvropska noć istraživača se održava svake godine širom Evrope poslednjeg petka u septembru. Ove godine će se organizovati u više od 250 gradova. Manifestacija je podržana od strane Evropske komisije u okviru Marija Sklodovska-Kiri akcije, koja predstavlja program Evropske unije za jačanje evropske istraživačke karijere.\nNaučni klub pri Centru za stručno usavršavanje Kruševac povodom „Evropske noći istraživača“, od 23. do 27. septembra uz podršku Centra za promociju nauke organizuje manifestaciju „Nedelja istraživača“ za sve ljubitelje nauke - Nedelja istraživača je tradicionalna manifestacija kojom se najavljuje Evropska noć istraživača planirana za petak, 27. septembar. Centar za stručno usavršavanje Kruševac se po drugi put uključuje u realizaciju ovog važnog projekta posvećenog popularizaciji nauke i učenju kroz zabavu – kaže direktor CSU Nenad Stanojević. Nedelja istraživača započela je radionicama kaligrafije i staroslovenskog pisma u prostorijama Centra. Ovakve i slične radionice koje obuhvataju eksperimente, naučno-popularna predavanja, aktivnosti za decu,…\nCSU istraživači klub manifedtacija stručno usavršavanje\t2019-09-23\nTag : CSU istraživači klub manifedtacija stručno usavršavanje\nPrethodni : Održano suđenje Milutinu Jeličiću Jutki, nastavak zakazan za 6. novembar\nSledeći : Narodna stranka: SNS vlada strahom, „prisvojila“ je grad, ljudi da podignu glas\n15. maja 2021., 00:55


Politika privatnosti - Mateh Svet Štampača\nNaš sajt www.mateh.rs poštuje Vašu privatnost i posvećen je zaštiti podataka o ličnosti koje nam dostavite. Smatramo da je važno da znate kako se ophodimo sa informacijama o Vama koje nam dostavljate korišćenjem ovog sajta te bismo želeli da Vas upoznamo sa sledećim principima kojima je uređena naša politika privatnosti. Molimo Vas da pročitate Politiku privatnosti koju navodimo ispod, da biste razumeli kako koristimo i štitimo informacije koje nam pružate i kako ih možemo koristiti i štititi u budućnosti. Registracijom za bilo koju uslugu na na našem sajtu www.mateh.rs , pristajete na pružanje, upotrebu i prenošenje informacija o Vama pod uslovima ove politike. Ukoliko ne želite da o Vama prikupljamo navedene vrste podataka, ili se ne slažete s nekim drugim delom ove izjave molimo Vas nemojte koristiti internet stranu Mateh Poslovnja Rešenja.\nNa nekim delovima našeg sajta, kao što je recimo registracija, moramo tražiti lične informacije o Vama kako bi Vam omogućili ostvarivanje određenih prava, kao što je pružanje izvesnih informacija koje zatražite ili kupovina robe u našem online shopu te isporuku iste. Ovo činimo putem upotrebe onlajn formulara i svaki put kada nam pošaljete svoje detalje e-mailom. Informacije koje dobijemo od Vas mogu uključivati Vaše ime i prezime, adresu, brojeve telefona, faksa ili imejl adresu. Od Vas nećemo tražiti dodatne informacije koje nisu neophodne ili nema opravdanog razloga da ih date da biste dobili uslugu koju ste zatražili. Takođe, vaši e-mailovi i pitanja koja nam šaljete takođe mogu sadržati informacije o Vama. Kada posetite naš sajt možete nam ostaviti neke podatke i informacije a da niste svesni toga. Na primer, u cilju poboljšavanja i prilagođavanja internet prezentacije vašim potrebama, sakupljamo od Vas podatke koji nisu lične prirode, npr. podatke o vrsti programa za pretraživanje, operativnom sistemu i stranicama koje ste posetili. Koristimo dokumente „cookies“ i druge Internet tehnologije za održavanje naše prezentacije na internetu i programe u vezi sa elektronskom poštom. Ne koristimo ove tehnologije da bismo sakupljali ili cuvali Vaše lične podatke.\nUkoliko nam sami pošaljete svoje licne podatke, ovlastili ste nas da te podatke obradimo kako bi ih „Mateh poslovna rešenja doo“ upotrebljavao za poboljšanje usluga (na primer: slanjem informacija o proizvodima ili slanjem ponuda). U slučaju kada tražimo druge lične informacije, kao što su vaše ime i e-mail adresa, tražićemo Vaš pristanak (npr. upotrebom onlajn formulara ili putem imejla), obavestiti Vas o procesu prikupljanja informacija i obaveštavamo o tome kako ćemo ih upotrebiti. Informacije koje nam Vi date ili do kojih dođemo putem ovog sajta, koristićemo isključivo za odgovaranje na Vaša pitanja ili odgovore koje ste zatražili u vezi sa Vašim informacijama i za pružanje i personalizovanje naših usluga, podaja i isporuka robe na Vašu adresu.\nInformacije koje podelite sa nama, skladište se na serverima u našoj kompaniji, i njima mogu pristupati zaposeni u Mateh-u i druga povezana lica u okviru naše kompanije i mogu se koristiti za svrhe za koje ste Vi dali odobrenje. Takođe, možemo preneti objedinjene informacije o upotrebi našeg sajta trećim licima ali to neće uključivati informacije na osnovu kojih Vi možete biti identifikovani. Sem u slučajevima kada to zakon nalaže, nećemo na bilo koji način učiniti dostupnim niti distribuirati informacije o Vama koje nam pružite, bez Vašeg prethodnog odobrenja.\nMi primenjujemo stroge mere fizičke, elektronske i administrativne zaštite u cilju zaštite informacije o Vama od pristupa neovlašcenih osoba i od nezakonite obrade, slučajnog gubitka, uništenja ili oštećenja kako onlajn tako i oflajn. Mi ćemo čuvati informacije o Vama u roku kako to zakon nalaže ili u razumnom roku u slučaju da to zakon ne reguliše. Mateh je obavezan da obezbedi bezbednost ličnih podataka koje obrađuje. U cilju sprečavanja neovlašcenog pristupa ili otkrivanja, održavanja tačnosti podataka i obezbedivanja odgovarajuceg korišcenja ličnih podataka,Mateh je usvojio odgovarajuće fizičke, elektronske i upravne procedure kako bi zaštitio i obezbedio lične podatke koje obrađuje. Mateh nastoji da zaštiti privatnost ličnih podataka koje obrađuje i slučajno otkrivanje je malo verovatno. U slučaju takvog neplasnkog otkrivanja, Mateh ce sve korake kako bi ograničio i ispravio otkrivanje podataka.\nMateh savetuje roditelje i korisnike da poduče decu o sigurnom i odgovornom postupanju sa ličnim podacima na internetu. Mateh ne želi i nema nameru da prikuplja lične podatke maloletnih lica. Ukoliko ste maloletni, neophodno je da dobijete dozvolu svojih roditelja ili staratelja pre nego što nam date informacije o sebi. Maloletni korisnici koji nemaju ovakvo odobrenje nije dozvoljeno da nam daju lične informacije.\nAko imate pitanja ili nedoumice u vezi sa našim prikupljanjem, korišćenjem ili otkrivanjem Vaših ličnih informacija ili bilo kakva pitanja u veza politikom zaštite privatnosti, molimo Vas da nas kontaktirate na e-mail adresu info@mateh.rs ili uz pomoć kontakt podataka koji se nalaza u footeru našeg sajta ili na kontakt strani. Dobrodošla su sva Vaša pitanja i predlozi.


Amerikanci prave "Teslu" a Srbi "Faraona" - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili Amerikanci prave "Teslu" a Srbi "Faraona"\nDizajnirali su ga svetski poznati brazilski umetnici, braća blizanci Felipe i Fernando Prado Martens, a konstruisaće ga „srpski tim“ mladih inženjera predvođenih čuvenim Serđom Rinlandom, konstruktorom legendarnih timova Formule 1, Zauber, Erous i Brebhem!\n- Naš cilj je da do kraja 2013. napravimo prototip, a dve godine kasnije da počnemo i serijsku proizvodnju - najavio je planove kompanije „Faraon“, koja je nosilac celog projekta menadžer, Vuk Stefanović.\nELEKTRO-TAKSI VEĆ sledeće nedelje u Pančevu će krenuti i prvi električni taksi, najavio je Stanko Kovačević, generalni menadžer kompanije „Globus“ iz Pančeva Reč je o „dačiji logan“ koja je prepravljena na elektro-pogon (21.000 evra koštaju prepravke), a koja će sa jednim punjenjem baterija moći da pređe oko 100 kilometara, po ceni od oko 70 dinara!\nOva korporacija planira proizvodnju ekološkog automobila na elektro-pogon, čija će šasija biti napravljena od kompozitnih materijala, poput formule jedan, a koji je namenjen, pre svega, tržištima zapadne Evropa i Kine.\nPlan je veoma ambiciozan a krajnji cilj je da se dostigne proizvodnja od 40.000 automobila godišnje već od 2020.\n- Srbiji ne treba „šrafciger“ industrija, već ovakvi projekti. Imamo sasvim dovoljno znanja i umeća da iznesemo jedan ovakav projekat - ocenio je profesor Mašinskog fakulteta u Beogradu, dr Zlatko Petrović.\nPrvi nacrti „faraona“ u četvrtak su predstavljeni javnosti, uz napomenu da se radi o velikom porodičnom automobilu, a da je trenutno „na probi“ mali gradski.\n- Otvorićemo dve fabrike. Jednu površine 20.000 kvadrata za montažu i jadnu od 10.000 kvadrata za preradu sirovina. Plan je da u prvoj godini zaposlimo 404 radnika, a do kraja pete, kada fabrika treba da počne da radi punim kapacitetom, 1.050 - tvrdi Vuk Stefanović.


Brisel zabrinut zbog situacije u Ukrajini - Sputnjik Srbija\n18:55 27.09.2017 (osveženo 19:37 27.09.2017) Preuzmite kraći link\nSituacija sa poštovanjem ljudskih prava u Ukrajini veoma je zabrinjavajuća, ali zbog geopolitičkog faktora EU pokušava ovu temu da ne pokreće, smatra poslanik Evropskog poslanika iz Bugarska, član partije Napredna alijansa socijalista i diplomata Georgi Pirinski.\n„Ova situacija je više nego zabrinjavajuća. Niz pitanja izaziva najveće iznenađenje i zabrinutost“, rekao je Sputnjiku Pirinski koji je učestvovao na konferenciji na temu „Kršenje ljudskih prava, ograničavanje slobode govora i politička represija u Ukrajini“, koja je održana u sedištu Evropskog parlamenta u Briselu.\nOn je objasnio ćutanje Evropske unije o kršenju ljudskih prava u Ukrajini.\n„Nesumnjivo, odražava se takozvani geopolitički faktor“, navodi parlamentarac.\n„To što se sada vidi u Ukrajini ne omogućava postizanje evropske perspektive“, dodao je Pirinski.


"Preporuka Komisije dobra vest" - B92\n"Preporuka Komisije dobra vest"\nBeograd -- Predsednica skupštinskog Odbora za evropske integracije Milica Deleviæ kaže da je preporuka Evropske komisije da se zapoènu pregovori dobra vest za sve graðane.\nIzvor: Beta, Tanjug ponedeljak, 22.04.2013. | 16:27 -> 16:38\n"Današnja preporuka Evropske komisije da zapoènu pristupni pregovori sa našom zemljom je dobra vest za sve graðane, verujem i da æe je podržati zemlje èlanice (EU), oèekujuæi da vide primenu onog što je dogovoreno", izjavila je Deleviæeva za agenciju Beta.\nUpitana da li postoji moguænost da EU na junskom samitu utvrdi datum poèetka pregovora o prijemu Srbije, Deleviæeva je kazala da to zavisi od sprovoðenja preporuka.\n"Mislim da æe konaèna odluka zavisiti od rada na primeni do juna, a verujem da æe današnja odluka (Evropske komisije) otvoriti prostor da zemlje èlanice (EU) u kojima je to potrebno zapoènu unutrašnju proceduru", dodala je Deleviæeva.\nPregovori su "prilika za okretanje u punoj meri ekonomskim i politièkim reformama", dodala je Deleviæeva, a za to je "najbolja priprema da se prione na ispunjavanje preporuka koje proizlaze iz danas objavljenog izveštaja Evropske komisije, koje se odnose na više prostora za nezavisna tela, pitanja koja su važna za primenu prelaznog trgovinskog sporazuma".\nTe reforme promovišu promenu društva i "odreðenu vrstu politièke normalnosti i bolje svakodvevnice", a "koliko to graðani žele da vide, mislim da nam je pokazalo juèerašnje skandiranje na maratonu", dodala je Deleviæeva.\nNa juèerašnjem maratonu deo graðana predvoðen aktivistima Pokreta "Dveri" skandirao je "Izdaja, izdaja!", dok je druga, veæa grupa uzvikivala "Maraton, maraton!".\nRužiæ: Preporuka dokaz vrednovanja napora Vlade\nPreporuka Evropske komisije državama èlanicama da otvore pregovore sa Srbijom je dokaz vrednovanja svih pozitivnih koraka koje je vlada Srbije, s premijerom Ivicom Daèiæem na èelu, preuzela na evropskom putu, poruèio je danas šef poslanika SPS Branko Ružiæ.\nRužiæ je Tanjugu rekao da je time EU konaèno pokazala da je opseg odnosa sa Srbijom podignut na iskren i partnerski nivo.\n"Slede novi koraci i novi izazovi, ali je krucijalno da se kreæemo napred kao društvo i država", smatra Ružiæ.\nPredsednik DS Dragan Ðilas izjavio je da je današnja preporuka Evropske komisije važan dan za sve graðane.\nEvropski pokret pozdravio odluku\nEvropski pokret u Srbiji pozdravio je preporuku Evropske komisije i izrazio nadu da æe preporuka u junu biti prihvaæena.\n"Nadamo se da æe Savet, na sastanku u junu, prihvatiti preporuku EK i odrediti datum za poèetak pregovora za èlanstvo Srbije u EU", naveo je Evropski pokret i dodao da bi takav zakljuèak predstavljao odavanje priznanja uloženim naporima Srbije da reši nasleðene regionalne probleme.\nPoèetak pregovora bi, ukazuje Evropski pokret, oznaèio važnu prekretnicu za razvoj društva i napredak Srbije u procesu pristupanja EU, ali i potvrdu istinske posveæenosti EU stabilizaciji i razvoju regiona.\n"Otvaranje poglavlja 23 i 24 iz evropskih pravnih tekovina predstavljaæe istorijski trenutak za proces evropskih integracija Srbije i priliku za suštinsku modernizaciju Srbije", istaknuto je u saopštenju.\nEvropski pokret smatra da postizanje sporazuma Beograda i Prištine otvara put ka unapreðenju odnosa u regionu i omoguæava izvesnu evropsku buduænost što je interes i potreba svih graðana Srbije i regiona.\nTaj pokret navodi i da se Srbija danas nalazi u odsudnom trenutku u kome je od presudnog znaèaja za našu buduænost da se reforme sprovedu brzo i efikasno u svim segmentima društva i države, od obrazovanja, nauke i tehnološkog razvoja do borbe protiv korupcije i organizovanog kriminala i unapreðivanja mehanizama pravne države i vladavine prava.\nStoga je, kako se navodi u saopštenju, važno da se proces evropskih integracija iskoristi kao dobra prilika da država, kao i naše društvo, postanu ureðeno i moderno, sa visokim standardima u svim oblastima društvenog života.\nOdlazeæi ambasador Turske kod Vuèiæa FOTO\nTandir: "Oni koji napadaju ministarku Vujoviæ 30 godina nisu napravili nikakav rezultat"\nSprema se smena ministara?\nSkupština nastavlja proleæno zasedanje


Aktuelnosti – Udruženje Intermedia\nAktuelnosti, Kovid(i) pravu INFO, Projekti\nMedijska pismenost među mladima – realnost ili daleki cilj?\nUz podršku Evropske omladinske fondacije Saveta Evrope, udruženje Intermedia nastavlja sa radom na promociji značaja medijske pismenosti, započetim početkom ove godine. “Ko vidi pravu informaciju” nastavak je aktivnosti realizovane uz podršku Propulsion fonda i trajaće do septembra 2021. godine.\nMladi sa juga Srbije deo globalnih aktivnosti posvećenih medijskoj pismenosti\nRazgovarali o značaju medijske pismenosti; upoznavali se sa novim alatima za učenje i komunikaciju u onlajn okruženju; pričali o informacijama i dezinformacijama u svetu oko sebe; zabavljali se stavljajući se u ulogu glavnih aktera u procesu upravljanja pandemijom; vežbali komunikaciju i izveštavanje kroz pripremu kratkih vesti i družili se – ovo bi u najkraćim crtama […]\nMladi iz Topličkog okruga aktivni u nedelji medijske pismenosti\nSvoj doprinos Globalnoj nedelji medijske i informacione pismenosti koja se obeležava od 27. do 31. oktobra 2020. daće i udruženje Intermedia iz Blaca. Projekat “KOVID(i) pravu INFO” ima za cilj da kroz planirane aktivnosti doprinese medijskom opismenjavanju mladih iz Topličkog okruga.\nSportski sektor regiona zajednički prevazilazi izazove pandemije\nBrojni akteri iz omladinskog, sportskog i obrazovnog sektora okupili su se 21. oktobra na onlajn konferenciji “Snage i slabosti sporta u vreme KOVID-19”. Cilj je bio da se otvori regionalni dijalog o značaju i ulozi sporta za vaspitanje i edukaciju mladih ljudi, sa posebnim fokusom na situaciji u kojoj smo trenutno, a koja je praćena […]\nPredstavljamo Praktikum za obrazovanje o ljudskim pravima kroz sport\nDragi sportski radnici i sportske radnice, sportisti i sportistkinje, predstavljamo vam Praktikum za obrazovanje o ljudskim pravima kroz sport. Želite da ojačate pedagošku ulogu trenera, negujete prave vrednosti među polaznicima/ama i tako izgradite kompletne osobe na terenu i van njega? Ukoliko je odgovor pozitivan, priručnik koji je pred vama pomoći će vam u tome.\nOdržan Konsultativni sastanak u okviru projekta „Skok ka jednakosti polova“\nKonsultativnim sastankom zaokružene su terenske aktivnosti u okviru projekta „Skok ka jednakosti polova“. Mlade žene, treneri ritmičke gimnastike, okupile su se još jednom uz prisustvo projektnog tima kako bi podelile iskustvo stečeno prethodnih meseci.\n„Skok ka jednakosti polova“ i na Palilula kupu\nGimnastičko društvo Palilula organizovalo je Palilula kup na kom je promovisan projekat „Skok ka jednakosti polova“ koji sprovodi u partnerstvu sa našim udruženjem.\nKampanja projekta „Skok ka jednakosti polova“ u jeku\nUčimo o jednakosti polova na terenu i van njega kroz projekat „Skok ka jednakosti polova“. U okviru medijske kampanje učesnice projekta pripremile su fleš mob gde kroz pokret promovišu važnost ravnopravnosti žena u sportu i društvu.\nNajavljujemo spot u okviru projekta „Skok ka jednakosti polova“\nNajavljujemo spot u okviru projekta „Skok ka jednakosti polova“. Mlade žene, trenere ritmičke gimnastike i takmičarke, učimo o ljudskim pravima kroz neformalno obrazovanje, u partnerstvu sa Gimnastičkim društvom Palilula.


Borjanu stigla podrška iz SD-a: ''Ovo se nikada nije dešavalo!'' - Sportske.net\nApel upućen i Pravnom fakultetu...\nZvezdaši izabrali najlepšu septembarsku golčinu!Španski sudija bio taličan Partizanu, hoće li i Zvezdi u četvrtak?Radnički doveo bivšeg štopera Zvezde pred duel sa PartizanomBorjan vs Vuletić - Ovo ulazi u konkurenciju za najmučniju polemiku posle derbijaŠok analiza - Dosuđivanje penala u Srbiji zavisi od rezultata na semaforu?!\nPosle teških reči u polemici na društvenim mrežama posle derbija, Sportsko društvo Crvena zvezda oglasilo se danas porukom podrške Zvezdinom kapitenu i golmanu Milanu Borjanu i njegovoj porodici.\nŠta je sve rečeno u toj mučnoj polemici možete da pročitate OVDE, a saopštenje SD Crvena zvezda tim povodom prenosimo u nastavku.\n''Sportsko društvo Crvena zvezda želi da stane u odbranu kapitena svog fudbalskog kluba Milana Borjana. Crveno-bela sportska porodica je zgrožena načinom na koji pojedinci iz FK Partizan koriste derbi za najprizemnije i vulgarnije lične obračune u kojima ne prezaju od zloupotrebe dece.\nNaše rivalstvo sa Partizanom je uvek bilo sportsko. Sve razmirice koje se dese ili dešavaju trudili smo se da rešimo na terenu. Ako to nije bilo moguće onda u granicama sporta. Ovo što sada radi potpredsednik FK Partizan Vladimir Vuletić se nikada nije dešavalo u 75 godina dugoj istoriji našeg rivalstva.\nNikada deca nisu služila za rešavanje razmirica i moramo ih sačuvati da se to ubuduće ne ponavlja. Partizan je uvek bio klub koji je držao do osnovnih principa, od čega u fudbalskom klubu očigledno žele da odustanu i naprave presedan posle kog nema povratka.\nZbog toga pozivamo večitog rivala da ne dozvoli sebi takvu degradaciju koja je prvenstveno pogrešna sa stanovišta moralnih vrednosti društva već može potencijalno da uništi sport i fudbal u našoj zemlji. Vratimo se zdravom rivalstvu, osudimo i odstranimo takve ljude iz naših sportskih društava i ne treba da dozvolimo da se to ikada ponovi.\nOvaj apel se posebno odnosi i na Pravni fakultet koji je ovakvim istupima degradiran do krajnjih granica.\nUpućujemo poruke podrške Milanu Borjanu i njegovoj porodici od svih članova Sportskog društva i nadamo se da će uspeti da prevaziđu ovu tešku situaciju'', navodi se u saopštenju SD Crvena zvezda.


VOICE: Jagodina krije budžet i potrošnju javnog novca – Južnobanatske Vesti\nGrad Jagodina centru VOICE je odbio da dostavi podatke o budžetu, trošenju i prihodima i nakon reakcije Poverenika za informacije od javnog značaja, dostavili su samo zbirne podatke bez detalja o utrošcima, a iste informacije uskratila je i Uprava za trezor Ministarstva finansija.\nTo, kako navodi portal, „stvara utisak da je koalicionim partnerima u Republici važno da u javnost ne dospeju podaci koji bi mogli pomutiti sliku o uspešnosti Jagodine“.\nIste podatke o finansijama, VOICE je tražio od još četiri grada – Sremske Mitrovice, Užica, Novog Pazara i Šapca, koji su takođe bili nepotpuni.\nSa druge strane, VOICE podseća da je istraživanje Transparentnosti Srbije, pod nazivom „Indeks transparentnosti lokalne samouprave 2017“, pokazalo da je Jagodina na začelju liste koja se formira analizom više od 80 indikatora.\n„Prema tim podacima, najveći problem kod Jagodine jeste taj što je budžet skriven od javnosti i nije ga, kao ni prateće dokumente, moguće pronaći ni na sajtu opštine, niti u lokalnom Službenom glasniku, koji je takođe nedostupan“, navodi se u tekstu.\nPredstavnik TS Zlatko Minić ocenio je da je „Jagodina profitirala od toga što je 2008. godine Jedinstvena Srbija Dragana Markovića Palme bila jezičak na vagi koji je odlučio da Vladu Srbije formira Demokratska stranka“.\n„To su ti partneri koji lako prolaze sa jedne na drugu obalu sve dok se ispunjavaju želje onih koji su na vlasti“, kazao je Minić.\nOn je dodao da se u Jagodini indirektno kupuju glasovi građana na izborima kroz poklone i pogodnosti koji im se dele, a koje ne mogu da finansiraju sopstvenim prihodima, već zahvaljujući državnom budžetu i, navodno, „neimenovanim donatorima“.\nU analizi VOICE se dodaje da je uprkos utisku u javnosti da je u Jagodini situacija mnogo bolja nego u ostatku Srbije, prosečna plata u tom gradu godinama je daleko ispod nacionalnog proseka, a čak nije najveća ni u Pomoravskom okrugu, jer su plate veće u Despotovcu i Svilajncu.\nFiskalni savet je u svojoj analizi „Lokalne javne finansije – Problemi, rizici i preporuke“, iz juna 2017. godine, upozorio da su sredstva dodeljena lokalnim samoupravama kroz nenamenske transfere iz budžetske rezerve tokom prethodnih deset godina premašila 100 miliona evra, dodaje VOICE.\nДодељене плакете за херојски подвиг


EU: Postignut sporazum o smanjenju emisije gasova - InStore.ba\nHome SVJETSKE EU: Postignut sporazum o smanjenju emisije gasova\nEvropska unija postigla je sporazum o smanjenju neto emisije gasova sa efektom staklene bašte za najmanje 55% do 2030. godine, pomjerivši naviše ranije ciljanu stopu, ali ne onoliko koliko zahtijevaju ekološki aktivisti.\nCiljana stopa treba da omogući bloku da krene putem koji će obezbijediti da Evropa postane prvi klimatski neutralan kontinent do 2050. i da usmjeri EU na put koji bi, ako se usvoji globalno, ograničio rast temperature u svijetu na 1,5 stepeni iznad predindustrijskog nivoa, čime bi se izbjegle najgore posljedice zagrijavanja.\nNakon razgovora održanih jučer, pregovarači iz Evropskog parlamenta i Evropskog savjeta, koji predstavljaju 27 vlada EU, definisali su stopu smanjenja emisija u odnosu na nivo iz 1990. godine.\nDo 2019. godine emisije u EU su već bile za 24% niže nego 1990. godine, dok je ekonomija porasla za oko 60%. Ciljanom stopom od 55% zamijenjen prethodni plan bloka o smanjenju emisija za 40% do 2030. u odnosu na nivo iz 1990. Poslanici EU tražili su da se ide korak dalje na 60%, dok su se lideri EU na decembarskom sastanku u Briselu složili da oko nivoa od 55%.\n”Ovo je značajan trenutak za EU. Postigli smo ambiciozan sporazum da svoj cilj klimatske neutralnosti unesemo u zakonsku obavezu, kao vodič za naše politike u narednih 30 godina”, naveo je potpredsjednik Evropske komisije Frans Timermans.\nPrevious articlePotpuno novi i preuređeni sarajevski Konzum Importanne dočekao kupce u jedinstvenom ambijentu\nNext articlePotrošačke cijene za FBiH u martu veće za 0,8 posto u odnosu na prethodni mjesec


OFK Beograd - Ozonpress :: internet portal\nMladi čačanski fudbaler Vladan Pavlović novo je zimsko pojačanje OFK ” Beograda”. Promocija bivšeg napadača FK “B I P ” , kome je klub posle godinu i po dana treniranja poželeo sve najlepše u novoj sredini , održana je u utorak u prostorijam...\nVALENSIJA je kaparisala 17-godišnjeg napadača OFK Beograda, Čačanina Uroša Milovanovića! Kako piše “Superdeporte”, mladi “romantičar” je oduševio trenere prilikom desetodnevnog boravka u Španiji. Poslednje informacije govore da su Slepi Miševi već...\nŠef struke u čačanskom superligašu Bogić Bogićević zadovoljan je rezultatom (2:0) u derbiju sa kragujevačkim Radničkim, direktnim konkurentom za opstanak u ligi. „Ušli smo bojažljivo u utakmicu plašeći se da nešto ne pogrešimo, ipak, u nastavku meča došli smo do naše igre i na...


Panić zatražio od Obame isti tretman Beograda i Prištine\nIzvor: Blic, 04.Mar.2012, 23:25\nBivši jugoslovenski premijer Milan Panić razgovarao je sa predsednikom Sjedinjenih Američkih Država Barakom Obamom i od njega zatražio da u Vašingtonu bude obezbeđen jednak tretman za argumente obe strane u dijalogu Beograda i Prištine, javio je list Danas na svom portalu.\n"Obama je izrazio jasnu nameru da se naš dijalog nastavi", naveo je Panić posle sastanka sa predsednikom SAD, rečeno je njegovoj >> Pročitaj celu vest na sajtu Blic << beogradskoj kancelariji.\nPanić je tokom razgovora izneo i stav da bi Srbija i Kosovo po ubrzanoj proceduri trebalo da budu primljeni u Evropsku uniju.\nObama i Panić su razgovarali posle sastanka koji je predsednik SAD održao u Kaliforniji sa uticajnim ličnostima na početku njegove izborne kampanje.\n"U kraćoj, ali odvojenoj razmeni mišljenja, Obama je ispoljio interesovanje posebno za Panićeva gledišta koja su se ticala stabilizacije prilika na Balkanu i s tim u vezi na Kosovu", piše Danas.\nPovezane vesti: Stefanović: Nismo dali Kosovo za kandidaturu Lekari traže od Euleksa da pregledaju uhapšene Srbe Miting u Kosovskoj Mitrovici zbog carine na severu Kosova File: Priština treba da izradi program za sever Kosova Protest Srba u Gračanici zbog hapšenja u Gnjilanu\nDan pre: 03.Mar.2012\nDan posle: 05.Mar.2012


Radio România Internaţional/ Vesti/ Vesti 17.11.2019\nU Rumuniji se nastavlja predizborna kampanja za drugi krug predsedničkih izbora koji je zakazan za nedelju, 24. novembra. U drugi krug su ušli sadašnji predsednik Klaus Johanis, koga podržava Nacionalna liberalna stranka (PNL) i bivša premijerk soacijaldemokrata Viorika Dančila. Prema podacima koje je objavila Centralna izborna komisija i koje je u petak potvrdio Ustavni sud, u prvom krugu u kome je učestvovalo 14 kandidata Klaus Johanis je osvojio 37,82% glasa, a Viorika Dančila 22,26% glasova birača. Odziv je bio 51,19%. I za drugi krug, na biračkim mestima van granica zemlje glasaće se tri dana: od petka od 12:00 do 21:00, a u subotu i nedelju, između 7:00 i 21:00, uz mogućnost produženja programa glasanja do ponoći.\nRumunsko tržište automobila poraslo je za gotovo deset procenata u prvih deset meseci tekuće godine. Rumuni su kupili preko 167.400 novih vozila, od kojih 114 hiljada automobila, pokazuju poslednji centralizovani podaci Udruženja proizvođača automobila i uvoznika automobila. Prodaju uglavnom podržavaju pravna lica, 56% ukupne kupovine automobila u prvih deset meseci ove godine obavile su kompanije, ali je broj automobila koje kupuju fizička lica porastao za gotovo četvrtinu. 70 odsto automobila registrovanih u prvih deset meseci ove godine su na benzin, što je za deset odsto više nego prošle godine. Rumuni su u prvih deset meseci ove godine kupili oko 5.300 ekoloških automobila (električni i hibridni), u poređenju sa 3.500 primeraka prošle godine.\nNajveći sajam turizma u Rumuniji završen je u nedelju u Bukureštu. 230 kompanija iz 16 zemalja došlo je sa ponudama. Događaj je okupio turističke agencije, turoperatore, kao i predstavnike turističkih oblasti iz Rumunije. Posetioci su mogli da biraju ponude za zimske praznike 2019. godine, ali i za letnju sezonu, a izlagači su nudili razne pogodnosti: snižene cene na turističke aranžmane do 45%, putovanja koja plaćaju vaučerima ili kreditnom karticom u ratama. Predstavljene su ponude za božićne i novogodišnje praznike u zemlji ili inostranstvu, boravci na Crnom moru na rumunskoj ili bugarskoj obali, u delti Dunava, u banjama, tradicionalnim oblastima ili u turističkim gradovima u Rumuniji. Bilo je ponuda za one koji imaju veći budžet za praznike: u Meksiku, Brazilu, Tajlandu ili Finskoj.\nRumunsko-srpska produkcija 'Grozna Ivana ', u režiji Ivane Mladenović, osvojila je, u subotu uveče, na 17. izdanju Zagrebačkog filmskog festivala, trofej Golden Pram za najbolji dugometražni film u visini od 4.000 evra. Film je inspirisan životom rediteljke koja je rođena 1984. u Srbiji. Nakon studija prava u Beogradu, preselila se u Rumuniju, gde je diplomirala režiju na Nacionalnom univerzitetu za pozorišnu i kinematografsku umetnost 'I. L. Caragiale' u Bukureštu. Ivana Mladenović je do sada snimila kratkometražne i dokumentarne filmove koji su selektovani i nagrađivani na međunarodnim festivalima.


SEEbiz.eu / RS / Država odustala od dividende Telekoma, male akcionare niko nije pitao\nTelekom Srbija dividenda Milan Ćulibrk Vlada Srbije Avkom Kopernikus Technology\nDatum objave: 27.06.2019. - 12:14:02\nBEOGRAD - Država Srbija kao vlasnik 58 odsto nacionalnog operatora "Telekom" i 4.860.000 malih akcionara neće dobiti svoj deo kolača od ostvarenog profita u prošloj godini nakon uspešnog poslovanja, kako tvrde u toj kompaniji, jer je Skupština akcionara potvrdila da se dobit ne deli pošto će sledeće dve godine "biti godine velikih investicija".\nU toj kompaniji su za "Betu" rekli da će te investicije pozicionirati "Telekom" na mestu lidera u regionu, a uloženo je u kupovinu nekoliko kablovskih operatora, 195 miliona evra u Kopernikus, 108 miliona evra u Radijus vektor, 12,5 miliona evra u Avkom, a kupljeno je još nekoliko manjih operatora.\nDug "Telekoma" je zbog tih kupovina udvostručen i iznosi preko 700 miliona evra zbog čega se u javnosti sve češće čuju kritike da se to javno preduzeće nepotrebno zadužuje kako bi kupovalo medije i kablovske operatore.\nNakon tih investicija Vlada Srbije koja zastupa državu, donela je odluku da se odrekne dividende, a juče je to i potvrdjeno na Skupštini akcionara. Kada se država odrekne dividende koja puni budžet, tada ni mali akcionari ne mogu da ih dobiju.\nGlavni i odgovorni urednik NIN-a Milan Ćulibrk rekao je za "Betu" da će sledeće godine, kada budu poznati finansijski rezultati, biti jasno koliko će kupljene kompanije doprineti rastu profita "Telekoma" i da li su plaćene više nego što vrede.\n"Nije sporno da je 'Telekom' morao da se širi na kablovski internet jer je to način da se odupre konkurenciji i opstane na tržištu, to nije loša strategija, ali je zanimljiva i upitna operacija kako je to izvedeno jer je bivši vlasnik 'Kopernikusa' Srdjan Milovanović, novcem od te prodaje kupio dve televizije ('Prvu', 'O2') sa nacionalnom frekvencijom, a njegov brat je glavni poverenik Srpske napredne stranke u Nišu", rekao je Ćulibrk.\nU "Telekomu" kažu da je "logično da se u tom periodu profit investira u razvoj, jer se time povećava vrednost kompanije i akcija", i navode da je 2018. bila još jedna uspešna godina jer je prihod porastao za jedan odsto zahvaljujući rastu prihoda od postpejda, multimedija usluga i interneta.\nProšle godine je ukupna neto dobit iznosila 10,2 milijarde dinara i manja je 4,3 milijardi u odnosu na 2017. godinu zbog programa dobrovoljnog odlaska radnika i to je povećalo trošak za 2,8 milijarde dinara, a na pad prihoda su uticale i kursne razlike od 1,7 milijardi dinara.\nĆulibrk, medjutim, kaže da postoji sumnja da je "Telekom" kupovinu operatora obavio sa blagoslovom države koja je do sada zahtevala da se uplate dividende u budžet uprkos zahtevima Fiskalnog saveta i ekonomista da veći deo tog novca treba uložiti u razvoj kompanije.\n"Država se sada preko noći odrekla dividendi, a niko nije našao za shodno da o tome pita 4,8 miliona akcionara pa je tako pokazala i svoj odnos prema privatnom vlasništvu", rekao je Ćulibrk. Dodao je da akcionari dividende neće dobiti ni 2020. i 2021. godine.\nĆulibrk je istakao da bi cela transakcija bila manje sporna da je "Telekom" pitao i male akcionare da li bi se odrekli svojih dividendi zbog investicija u razvoj te kompanije.\n"Možda bi akcionari pristali da se odreknu tog novca, ali sam siguran da niko od njih ne bi, osim članova Srpske napredne stranke, pristao da se Kopernikus kupi za skoro 200 miliona evra", rekao je Ćulibrk.\nU "Telekomu" kažu da je zbog kreditnog zaduženja povodom kupovine tih operatora neto dug je porastao na 30,4 odsto ali da je Telekom i dalje medju najmanje zaduženim telekomunikacionim kompanijama na svetu.\n"Sve telekomunikacione kompanije se nalaze pred velikim investicionim ciklusima ulaganja u akvizicije, izgradnju optičke i 5G mreže", kažu u toj kompaniji.\nNa pitanje kako to da se "Telekom" modernizuje, a gradjani na domak Beograda koji su svojevremeno imali fiksne telefone od pre mesec dana dobijaju lošiju uslugu jer su umesto aparata za fiksni telefon dobili mobilni aparat lošeg kvaliteta koji funkcioniše kao fiksni ali se veza teško uspostavlja, u "Telekomu" kažu da je istekla licenca za CDMA frekvenciju koja je do sada korišćena.\nU toj kompaniji, medjutim, nisu imali odgovor zašto sada gradjani po istim cenama imaju lošiju uslugu.


U San Francisku otvorena crkva za hakere i osnivače startupa | Gde Investirati\nRuski investitor Pavel Čerkašin poželeo je da im i u stvarnom životu obezbedi mesta koja će im služiti kao svetilišta.\nBivši izvršni direktor kompanija “Adobe” i “Microsoft” i njegova nova kompanija “GVA Capital”, finansirana rizičnim kapitalom, renoviraju crkvu u San Francisku, staru 104 godine, koju će pretvoriti u “Hack hram”, event centar i akcelerator za osnivače startup preduzeća širom sveta. “Vreme je da stvorimo nove religije u koje zaista verujemo, tehnologiju”, piše Čerkašin u svom manifestu.\n“Ako treba da stvorimo novu religiju, predložio bih da počnemo od Crkve haktizma”, napisao je Čerkašin u vrcavom eseju u januaru. “Hack hram je event centar i akcelerator za osnivače startup kompanja u San Francisku.”\nU novembru prošle godine “GVA Capital” je ta sedam miliona dolara kupio nekadašnju Crkvu Naše Gospe od Gvadalupe”, sagrađenu 1912. godine. Skoro 80 godina ona je bila bogomolja hispanoameričkih imigranata.\nCrkva je zatvorena 1991. zbog smanjenja broja vernika i pretvorena je u Englesku školu za decu kineskih doseljenika.\nZajednica je uvek bila u središtu pažnje. Čerkašin se nada da će nastaviti tradiciju ove zgrade kao centra za povezivanje različitih grupa ljudi.\n“San Francisko je oduvek bio centar slobode mišljenja i inovacija u našoj zemlji”, rekao je Čerkašin u novembru za “Business Insider”. “Ovo je savršeno mesto za okupljanje ljudi iz celog sveta kako bi podelili s drugima svoju viziju budućnosti.”\nHack hram hostovao je prvi TEDx događaj u februaru.\n“Daybreaker”, serija događaja posvećenih jutarnjim žurkama širom sveta, bez korišćenja droge i digitalnih uređaja, u martu je prvi put pretvorio crkvu u klub za prvu večernju plesnu žurku.\n“Twerk du Soleil” obuhvatio je ples, jogu i akrobatske performanse, uz besplatna alkoholna pića i reklamne poklone.\nRenoviranje je u toku, ali ovakvi događaji omogućavaju da se stekne uvid u buduću namenu ovog prostora. Velika hala može da primi stotine ljudi, koji će slušati predavača, ili govornika koji predstavlja neku novu ideju.\nZajednički radni prostor obezbeđuje intimno mesto za održavanje sastanka s mentorom.\nU Hack hramu se nalaze orgulje koje spadaju među najstarije u SAD. Odmah ispod njih nalazi se neonski znak sa programskim kodom.\nČerkašin kaže da kompanija planira da obnovi zgradu kako bi poprimila svoj prvobitni izgled. “Da originalni arhitekta može da je vidi, bio bi ponosan”, rekao je Čerkašin.\nBudući da je Crkva Naše Gospe od Gvadalupe dobila status istorijskog spomenika, menjanje spoljašnjosti nije dozvoljeno, ali unutrašnje uređenje je prepušteno izboru vlasnika.\nKupovina za sedam miliona dolara bio je iznenađujući potez “GVA Capital”. “Da bi bili uspešni, investitori moraju da grade ugled tako što će učiniti nešto dragoceno za zajednicu i poslovni ekosistem”, rekao je Čerkašin.\nCrkva će biti spremna za upotrebu u leto 2017.\nPrevious Turska kompanija uvela svakodnevne letove Beograd-Istanbul\nNext Kurs evra porastao iznad 1,07 dolara\nBanjaluka: Subvencije za zapošljavanje\nZa subvencije za samozapošljavanje i zapošljavanje novih radnika u proizvodnim, zanatskim i uslužnim delatnostima u budžetu grada Banjaluka za ovu godinu planirano je ukupno 800.000 KM.


Vučiću je otkazana poseta zbog Savamale i medija\nBeta\t 13. juna 2016. 17:30\nPokret “Dosta je bilo” ocenio je danas da je poseta premijera Aleksandra Vučića Briselu i Njujorku zapravo otkazana i da su razlozi za to slučaj rušenja u Savamali i, kako se navodi, medijski linč opozicije i istaknutih gradjana.\n“Predstavnici Evropske unije i SAD otkazali su posete mandataru zakazane za kraj juna. Razlog za to su Vučićeve izjave u kojima je branio protivzakonito rušenje privatne imovine u Savamali, kao i medijski linč koji mandatar sprovodi nad opozicijom i istaknutim gradjanima preko Informera, Pinka i Studija B”, navodi se u saopštenju Pokreta “Dosta je bilo”.\nTaj pokret je dodao da je “jasno da je mandatar glavni i odgovorni urednik gotovo svih medija u Srbiji” i da ih koristi za linčovanje neistomišljenika i lični obračun sa političkim protivnicima.\n“Vučić ne razume da bez opozicije, kritike i slobodnih medija ne postoji demokratija i da je pokušaj kriminalizacije svih koji imaju drugačije mišljenje put u diktaturu. To konačno uvidjaju i zvaničnici EU i SAD koji su i sami postali meta Vučićevog propagandnog tima. Uz podršku noćnom rušenju u Savamali, nepoštovanje privatne imovine, neoglašavanje policije i tužilaštva, ovakvo ponašanje Vučića predstavlja grubo kršenje vladavine prava. Očigledno je da su maske konačno pale i da se Vučić razotkrio kao glavni izvor nestabilnosti”, dodaje se.\n“Dosta je bilo” je ukazao da su vladavina prava, sloboda medija i političkog delovanja, nepovredivost privatne imovine, nezavisno sudstvo, policija i tužilaštvo osnovne vrednosti na kojima su zasnovane SAD i sva uspešna društva u EU.\n“Pokret ‘Dosta je bilo’ pozdravlja odluku zvaničnika EU i SAD kojom svoju politiku u Srbiji vraćaju tim suštinskim vrednostima”, navodi se u saopštenju.\nPrema pisanju današnje Politike, odluka o otkazivanju puta u Brisel i ranije ugovorenih susreta s visokim zapadnim zvaničnicima donesena je tokom vikenda posle telefonskih kontakata koje je Vučić imao s najvišim predstavnicima Evropske unije.


Haradinaj: Jasno je zašto nisam dobio vizu za SAD - 29.01.2018, Sputnik Srbija\nHaradinaj: Jasno je zašto nisam dobio vizu za SAD\nKosovski premijer Ramuš Haradinaj priznao je danas da je Kosovo izolovano i da je to veći problem od toga što on nije dobio vizu za SAD, negirajući pritom da... 29.01.2018, Sputnik Srbija\n20:50 29.01.2018 (Osveženo: 14:49 30.08.2021)\n© AP Photo / Visar KryeziuKandidat za premijera Kosova Ramuš Haradinaj glasa na biračkom mestu u Prištini\nKosovski premijer Ramuš Haradinaj priznao je danas da je Kosovo izolovano i da je to veći problem od toga što on nije dobio vizu za SAD, negirajući pritom da mu je odbijen i zahtev za vizu za Veliku Britaniju.\n15 Januar 2018, 19:49\nOn je na konferenciji za novinare rekao da je zahtev za dobijanje vize za Veliku Britaniju podneo kao običan građanin, te da nije tražio nikakvu posebnu proceduru.\nPrimetio je da bi bila šteta da se to desi.\n„Imali smo političare koji su dobijali vize i građani dobijaju vize, nema zabrane… Problem je u tome što je Kosovo izolovano“, rekao je Haradinaj.\nHaradinaju je, naime, odbijen zahtev za dobijanje vize SAD, a sada, prema pisanju prištinskih medija, i Velike Britanije, gde treba da putuje 26. februara.\nHaradinaj je najavio dolazak crnogorskog premijera Duška Markovića u Prištinu, 6. februara i dodao da Crna Gora ne ostavlja puno prostora za razgovor o Sporazumu o demarkaciji.\nGovoreći o inicijativi za ukidanje Specijalnog suda, Haradinaj je rekao da je ona u redovnoj proceduri kosovske vlade.


Da li će NATO i Brisel pristati na formiranje vojske Kosova - Sputnjik Srbija\nDa li će NATO i Brisel pristati na formiranje vojske Kosova\n21:23 16.12.2017 (osveženo 23:20 16.12.2017) Preuzmite kraći link\nPriština planira formiranje Vojske Kosova kao i kandidaturu za Savet Evrope.\nPredsednik Vlade Kosova Ramuš Haradinaj izjavio je da će Kosovu najkasnije u martu biti odobrena vizna liberalizacija, kao i da će do tada biti završena transformacija Bezbednosnih snaga Kosova u Oružane snage Kosova.\nRadio-televizija Kosova prenela je da će Haradinaj o tim temama razgovarati sa predstavnicima EU tokom posete Briselu 18. decembra.\nStefan Surlić sa Fakulteta političkih nauka iz Beograda za Sputnjik kaže da Haradinajeva najava o formiranju oružanih snaga Kosova predstavlja jasan politički pritisak pred nastavak razgovora sa Beogradom.\n„Mislim da će Priština pokušati da osnivanje Zajednice srpskih opština poveže sa podrškom formiranju vojske. Takođe, formiranje vojske bi u njihovim očima bila kompenzacija za eventualne velike ustupke Beogradu. Međutim, ono što stoji na tom putu je dosadašnji čvrst stav srpske strane da neće podržati formiranje vojske Kosova ni u kom slučaju. Zato pretpostavljam da je reč o strategiji Haradinaja da upravo to pitanje formiranja vojske bude povezano sa nekim pitanjem koje je u interesu kako Beograda tako i Brisela“, ocenjuje Surlić.\nPrema njegovim rečima, ovde je više reč o simbolima, a manje o suštini.\n„Za Prištinu je simbolički važno da se to zove vojska, iako postojeće kosovske Bezbednosne snage već funkcionišu po principima vojske. Takođe, Kosovo nije u mogućnosti da ovom trenutku izdvaja veća sredstva za vojni budžet, a ni NATO-u nije u interesu da tamo postoji jaka vojska, budući da na taj način implicitno utiče na smanjenje uticaja i prisustva Alijanse na Kosovu. Kakav će biti odgovor Brisela kada je ovo u pitanju pre svega zavisi od interesa NATO zemalja, dok se Brisel pre svega fokusira na proces normalizacije odnosa između Beograda i Prištine“, napominje Surlić.\nNa pitanje koliko je realna kandidatura Kosova u Savetu Evrope, koju je Haradinaj takođe najavio, Surlić kaže da učlanjenje u SE zahteva duži vremenski period.\n„Priština očekuje da će Srbija, nakon najavljenog sporazuma o normalizaciji odnosa, dati Kosovu podršku za članstvo u međunarodnim institucijama, uključujući i Savet Evrope, što bi moglo da znači da bi za dve godine eventualno uz pristanak Beograda, Priština mogla da da postane članica SE. Međutim, to ostaje otvoreno pitanje i sve zavisi od toga kako će izgledati taj finalni sporazum o normalizaciji odnosa“, objašnjava sagovornik Sputnjika.\nSurlić dodaje da je pitanje šta je sve dosad zapravo učinjeno mimo podrške Srbije, kao i da li i bez saglasnosti Beograda Priština može da dobije članstvo u Savetu Evrope.\n„Već smo imali primere da je uz podršku zapadnih prijatelja, koji već odavno stoje uz nezavisnost Kosova, Priština uspela da se učlani u mnoge međunarodne organizacije bez pristanka Srbije“, zaključuje Surlić za Sputnjik.


Nezavisni odbor: Protesti nanijeli veliku štetu, u radu Direkcije nije bilo propusta - Klix.ba\nNezavisni odbor: Protesti nanijeli veliku štetu, u radu Direkcije nije bilo propusta\n24.6.2013. u 16:02\nNezavisni odbor policijskih struktura Parlamentarne skupštine BiH konstatatovao je na današnjoj sjednici da su protesti održani od 5. do 7. juna i blokada zgrade institucija BiH nanijeli veliku štetu BiH.\n"Nezavisni odbor smatra da nadležne policijske agencije BiH nisu koristile iskustva događaja iz napada na američku Ambasadu", rekao je novinarima predsjednik ovog odbora Žiko Krunić.\nU zaključcima Nezavisnog odbora navodi se da se prihvata izvještaj Direkcije za koordinaciju policijskih tijela BiH kao objektivan, te smatra da se ne može zaključiti da je bilo značajnijih propusta u radu rukovodioca Direkcije.\nKonstatovano je, također, da se iz izvještaja Direkcije može zaključiti da je postupanje MUP-a Kantona Sarajevo i Federalnog MUP-a bilo neadekvatno, te predlaže nadležnim nezavisnim odborima da održe hitnu sjednicu na kojoj će se odrediti o postupanju rukovodioca policijskih agencija iz njihove nadležnosti.\nNezavisni odbor smatra da nadležna pravosudna tijela treba da analizira i procijeni postupak nadležnih tužilaštava oko predmetnog događaja.\nVijeću ministara BiH predloženo je da na bazi izvještaja Direkcije za koordinaciju policijskih tijela BiH i pribavljenih izvještaja mjesno nadležnih policijskih agencija procijeni dovoljnost garancija za bezbjedan rad članova Parlamentarne skupštine BiH, Vijeća ministara i zaposlenih u institucijama BiH.\nDanašnji zaključci Nezavisnog odbora bit će dostavljeni Vijeću ministara, Parlamentarnoj skupštini BiH i Zajedničkoj komisiji za odbranu i bezbjednosti Parlamentarne skupštine BiH.\nUstavna komisija: Na osnovu preporuka treba sačiniti cjelovit tekst novog Ustava FBiH\n24.06.2013. u 16:10\nZabrinutost zbog inicijative o ukidanju RTV takse\n24.06.2013. u 15:51


Stručnjaci: Eksplozija u motoru uzrok pada aviona - Sputnjik Srbija\n09:25 05.11.2015 (osveženo 09:26 05.11.2015) Preuzmite kraći link\nPad ruskog aviona „A321“ u Egiptu je najverovatnije prouzrokovan eksplozijom u jednom od motora, izjavili su izvori iz istraživačke komisije, a preneli egipatski mediji. Analitičari smatraju da je eksploziju mogla da izazove dekompresija kabine ili kvar na konstrukciji aviona.\nDa je razlog pada možda bila eksplozija motora, stručnjaci su naveli nakon analize crne kutije.\n„Delovi motora su razbacani na velikoj površini što je najverovatnije rezultat pucanja konstrukcije visoko na nebu“, rekao je nezavisni stručnjak za avijaciju Geri Sujatman, dodajući da upravo to ukazuje da je eksplozija ili kvar na konstrukciji moguć uzrok katastrofe.\nU istoriji avijacije već se dogodio takav slučaj i to sa avionom „boing 747“ kompanije „Japan erlajns“, kada je letelica izgubila rep aviona usled čega se srušila.\n„Gledajući snimke, ja bih ocenio da je u pitanju kvar na konstrukciji, jer je generator koji se inače nalazi u zadnjem delu aviona bio apsolutno odvojen od ostatka letelice“, objasnio je stručnjak i dodao da ipak ne može sa sigurnošću da isključi i mogućnost postavljanja eksplozivne naprave.\npad aviona, uzrok, katastrofa, Egipat, Rusija


Privredni sud u Kragujevcu nije otvorio stečaj nad Srpskom fabrikom stakla jer nisu predočeni dokazi kojim bi se potvrdilo da predlagač, čačanska firma Veksilum, zaista ima potraživanje "teško" 47 miliona evra.\nPiše: Z. Radovanović, M. N. Stevanović\nKragujevac, Beograd 01. jun 2017. 13:15\n- Odbio sam predlog firme Veksilum Balkan za pokretanje stečaja u Srpskoj fabrici stakla jer nisam stekao uverenje da je predlagač ujedno i poverilac. Čačanska firma nije predočila konkretan dokaz da joj paraćinska staklara zaista duguje iznos koji je naveden u predlogu sa pokretanje stečajnog postupka - rekao je stečajni sudija Branislav Jovović za naš list, napominjući da firma Veksilum ima pravo žalbe Apelacionom privrednom sudu. Jovović veruje da zaposleni u staklari mogu da odahnu, te da ta fabrika, u kojoj se proizvodni proces nesmetano odvija, može da prevaziđe trenutnu krizu.\n- I kada je podnet zahtev za otvaranje stečaja, tvrdio sam da je reč o falsifikovanoj dokumentaciji i da čačanska firma Veksilum nije poverilac Srpske fabrike stakla. To je na samom ročištu potvrdio i direktor tog preduzeća, Slobodan Spasojević, koji je rekao da su ga "navukli" i da su naši advokati u pravu - rekao je za Danas nakon održanog ročišta Milorad Pušica, predsednik Nadzornog odbora Srpske fabrike stakla.\n- Zabrinut sam za budućnost SFS, jer je kroz stečaj mogla da se spreči propast. Na ročištu je pre dva dana i sam privremeni stečajni upravnik ukazao da je fabrici mesečno potreban prihod od 185 miliona dinara kako bi poslovala rentabilno, a ona sada ostvaruje 120 do 130 miliona. Nije mi jasno kako će se pokriti minus koji raste svakog meseca - kaže za Danas Adamović i očekuje da drugačiju odluku donese Apelacioni privredni sud kome će biti upućena žalba na odluku da se stečaj ne otvori.\nStaklara u Paraćinu ima 825 radnika. Do sada je dva puta prodavana, u oba slučaja istom kupcu - firmama bugarskog biznismena Cvetana Vasileva. Prema podacima Narodne banke Srbije, račun Staklare je u blokadi za oko 625 miliona dinara, neprekidno od novembra 2016. godine.


Nebojša Čović: Kurti priča ono što međunarodni faktori žele da čuju | Radio Kosovska Mitrovica\n15. October, 2019 07:53 |\nNa Kosovu ništa nije logično i realno, mnogo je toga nadrealnog i nerealnog, kaže za RTS bivši šef Koordinacionog centra za Kosovo i Metohiju Nebojša Čović. Albanci žele konflikt, ali srpska zajednica da bude proglašena za krivca, rekao je Čović.\nBivši šef Koordinacionog centra za Kosovo i Metohiju Nebojša Čović kaže da je sve što Albanci rade sa listićima već viđeno i da su oni “specijalci za takve događaje i pravljenje skandala”.\n“To po njihovom ustavu neće moći da urade, ali očigledno je da će to otežati poziciju Srpske liste. Juče je Kurti napravio dogovor sa Petrovićem i Rašićem za dva ministarstva, za povratak i manjinske zajednice. Čini mi se da i o trećem ministarstvu razmišlja. Ti ljudi nemaju veze sa Srpskom listom i nisu direktni predstavnici srpske zajednice”, naveo je Čović.\nDodaje da iako žele da eliminišu Srpsku listu iz parlamenta, to nije moguće, jer je i zakonom predviđeno da srpska zajednica mora da ima 10 predstavnika.\nDogađaj od nedelje je, ističe, predstava za međunarodnu zajednicu. “Oni su vešti u tome da u saradnji sa određenim međunarodnim faktorima prave takav ambijent i diskredituju Srbe. Politika albanskih funkcionera je zasnovana na mržnji prema Srbima i ne vodi rešenju”, rekao je Čović.\n“Na Kosovu ništa nije logično i realno, mnogo je toga nadrealnog i nerealnog što je dovelo ovakve situacije. Kurti je obrazovan i zna da priča ono što vole da čuju međunarodni faktori”, rekao je Čović.\nRekao je i da je međunarodna zajednica “oduševljena time” što je on najavio da će se boriti protiv organizovanog kriminala i ratnih zločinaca. Želi da transformiše ROSU, i u penziju pošalje bivše pripadnike OVK.\n“Neće biti dosadno, biće kompleksno i biće potrebno puno napora da se situacija stabilizuje i da se ne uđe u konflikt koji oni žele. Oni žele konflikt, ali srpska zajednica da bude proglašena za krivca”, zaključio je Čović.


Šef misije EULEX-a u poseti Beogradu\nŠef misije EULEX-a, Bernd Borhard, završio je svoju prvu zvaničnu posetu Beogradu sastavši se sa Predsednikom Srbije, Tomislavom Nikolićem. Tokom svoje posete takođe se satao sa srpskim premijerom, Ivicom Dačićem i prvim zamenikom premijera, Aleksandrom Vučićem.\n"Saradnja u oblasti vladavine prava je od presudnog značaja u borbi protiv kriminala. Kao što kriminal može da ima svoju regionalnu dimenziju, tako i borba protiv njega mora da ima regionalnu dimenziju. U tom smislu su naši razgovori bili uspešni.," izjavio g-din Borhard.\nMeđu temama o kojima se razgovaralo bile su pojačana saradnja, situacija na severu Kosova i EULEX-ova podrška u sprovođenje dogovora iz dijaloga između Prištine i Beograda koji se vodi uz pomoć EU. G-din Borhard se takođe sastao sa direktorom Kancelarije za Kosovo, Aleksandrom Vulinom, ambasadorima EU, predstavnicima građanskog društva i medija.


Zvezdani(n) dnevnik: Danas na nebu... Šta bi bilo kad bi bilo....\nEnergija Device je pre svega praktična, više okrenuta detaljima koji čine celinu... Ovo je dobra energija za sve poslove kojima je potrebna praktičnost i dobra organizacija. Sa ovom energijom u prvi plan dolaze poslovi kojima se bavite, ali ako ne radite onda su to oni svakodnevni rutinski poslovi. Ovde je i priča o zdravlju, zdravstvenim navikama takođe prisutna... Usluge i uslužnost su deo ove energije... Emotivno zadovoljstvo nastupa kasnije kada se reše neki poslovi ili eventualno neki problemi... Posao i rad pre zadovoljstva...\nMesec danas ovako aspektovan:\nKako je Mesec u energiji Device to je već znak da će se sa određenim energijama slagati ali sa nekim energijama i ne baš. Saturn je u Strelcu i od jutros će Mesec u Devici biti u kvadratu sa njim!!! Preko puta Device je energija Riba, ona energija koja je ovih dana VRLO AKTUELNA.\nU Ribama se nalaze: Neptun na 6*, Venera na 10*, Kiron na 15* i Mars na 18*. Mesec je u trenutku kada pišem ovo na 1*41' Device... Kako bude napredovao kroz energiju Device biće u opoziciji sa svakom od planeta u Ribama. Od jutros su aktivne opozicija sa Neptunom i Venerom, kasnije tokom dana i noći biće aktuelne i opozicije sa Kironom i Marsom!!!\nSa jedne strane kvadrat sa Saturnom koji nije lagan jer donosi potencijalnu mogućnost umora, tuge, melanholije i sa druge strane opozicija sa Neptunom i Venerom koje donose neko čudno (ne)raspoloženje, negde možda i neko razočarenje...\nZa celu ovu priču o Mesečevim dnevnim aspektima bitna je priča o konjukcijama....Zašto? Jer je preko puta Meseca energija Riba u kojoj se nalaze planete poređane jedna pored druge koje između sebe prave aspekte konjukcije!!! Ako znamo šta nam te konjukcije donose lakše je da razumemo i zašto se baš danas osećamo ovako ili onako.... Mesec je ovde nešto kao "okidač"... on može pokrenuti ove konjukcije. Od jutros prvo je to konjukcija Neptuna i Venere....i ako više nije egzaktna ima dozvoljen orbis delovanja i naravno ona deluje.... Sledeća konjukcija sa kojom će Mesec biti u opoziciji je konjukcija Venere i Kirona...., posle nje biće takođe u opoziciji sa konjukcijom Kirona i Marsa...O svim ovim konjukcijama sam već pisala pa da se ne ponavljam....\nKada dođe jedan ovakav dan...\nKada imamo jednu jaku, skoncentrisanu i intezivnu energiju sa jedne strane i sa druge Mesec moguća je neka vrsta osetljivosti, neraspoloženja....Bitno je gde vam se u horoskopu nalaze planete u Ribama kao i gde sada prolazi Mesec... Astrološke kuće imate na jednom mestu OVDE!\nPored ovih opozicija koje su jako bitne, bitan je kvadrat Meseca sa Saturnom u Strelcu....i ta kuća gde se nalazi Saturn je takođe bitna. Kuće u kojima se nalaze sve ove planete kao i Mesec bitne su da objasne ili razjasne šta se dešava, gde se dešava ali i kako!!!\nSem ovog treba naglasiti da su efekti Punog Meseca u Lavu još uvek prisutni...\nMnogi od vas već možda osećaju konjukciju Venere i Kirona koja će biti egzaktna 8/9.Februara....Od svih konjukcija u Ribama ova Venerina sa Kironom je posebno bitna, kasnije će biti bitna i konjukcija Marsa i Kirona, dakle Kiron ovih dana ima važnu ulogu u priči kako se osećamo?!?\nI kada već dođe jedan ovakav dan, napolju kiša kao da je jesen a ne zima, aspekti ovakvi kakvi su.....ulepšajte ga... bojama, muzikom, meditacijom, nekom svojom čarolijom...Ja već tražim neki oblak :))).\nDa bi objasnili sebi zašto se osećate tako kako se osećate bitno je da prepoznate uticaj energije Riba na vas, jer ona neće isto delovati na svakog od vas... Neko se sa tom energijom slaže, neko i ne baš. Tek kada taj uticaj prepoznate možete sebi i objasniti zašto se baš danas osećate tako kako se osećate.\nDana na nebu još jedan egzaktan aspekt...\nNešto kao "prva pomoć"\n*Retrogradni Merkur u Vodoliji je u sekstilu sa Saturnom u Strelcu!!!\nVeć smo imali ovaj aspekt kada je Merkur bio direktan (5.Januara). Sve je isto, zapravo trebalo bi da bude isto ALI sada imamo i energiju retrogradnosti. Merkur je dobro aspektovan to nije sporno, ali ipak negde možda vraća u neku prošlost, da nešto dovršite, završite i sl. Kako je ovo dobar aspekt završite započeti posao, neku poruku, pismo, knjigu, tekst neki...., ali i neku komunikaciju, razgovor od ranije. Završite neko učenje, spremajte se za neki ispit koji ranije niste prošli ili ste odustali... Pozovite prijatelja koga ste već neko vreme hteli da zovete pa iz ovih ili onih razloga niste uspeli... Obnovite članarinu neku, isplanirajte neki put, upisivanje na neki kurs....\nZašto sam napisala .... nešto kao prva pomoć? Mesec je danas u Devici, Devicom vlada Merkur, on jeste retrogradan ali je danas u dobrom aspektu (sekstil) sa Saturnom, tako da bi danas ovaj aspekt mogao malo da pomogne, negde i popravi današnji uticaj ili utisak energija....\nTekst sam završila a Mesec se pomerio sada je na 2*32' Device...\nŽurka u mojoj 5.kući Ribe....Neptun, Venera, Kiron i Mars :))) i svi "prko" Jupitera u Ribama :))\nОзнаке: Danas na nebu, Energija Riba, Konjukcija, Merkur sekstil Saturn, Mesec u Devici


PLJAČKA POD MASKOM DRŽAVE – PRAVDA – ISTINA\nKriminal bez premca: Uprava za indirektno oporezivanje od “Pandore” do “Brenda”…\nPosljednja akcija hapšenja carinika pokazatelj da se situacija od hapšenja Kemala Čauševića uopće nije promijenila.\nTužilaštvo BiH zatražilo je od Suda BiH da odredi mjere zabrane carinicima UIO BiH koji su zbog zloupotrebe položaja uhapšeni u akciji kodnog naziva “Brend”. Ovog puta među uhapšenima je i Milan Špirić, bliski rođak Nikole Špirića, političara iz redova SNSD-a.\nOsim Špirića, uhapšeni su i Dejan D., Aleksandar T., obojica iz Banje Luke, Hamdija N. iz Bužima, Tino K. iz Novog Travnika, Ognjen G. iz Brčkog, Adem M. iz Orašja, Obrad R. iz Bosanskog Šamca, Zahid D. iz Odžaka, Virsan Z. iz Odžaka i Mato D. iz Orašja.\nSumnja se da su duže vrijeme uzimali mito od velikog broja građana, kao i da su imali i određene firme koje su im bile stalne “mušterije”. Navodno, sumnja se da su uzeli na stotine hiljada maraka.\nZa sve njih je zatraženo i udaljenje sa obavljanja dužnosti za vrijeme trajanja postupka, a također bit će predložene i mjere zabrane koje za pojedine osumnjičene uključuju kućni pritvor, obvezno javljanje nadležnom policijskom organu, kao i zabranu sastajanja sa svjedocima i osumnjičenima u predmetu.\nOva akcija hapšenja carinika iz redova Uprave za indirektno oporezivanje BiH pokazatelj je da se situacija u redovima UIO nije promijenila ni nakon hapšenja Kemala Čauševića i spektakularne akcije “Pandora” koja je provedena 2014. godine. Tada je, u najvećoj akciji usmjerenoj protiv kriminala i korupcije, uhapšen bivši direktor UIO BiH Čaušević, zajedno sa još 50 osoba, a zbog zloupotrebe položaja koja se mjerila milionima KM. Međutim, nakon četverogodišnje istrage, pred Sudom BiH se sudi samo Kemalu Čauševiću.\nVećina ostalih, nakon hapšenja su vraćeni na posao koji su obavljali prije nego što su osumnjičeni za zloupotrebu položaja.\nJedan od njih je i Zdravko Cvjetinović, tadašnji pomoćnik direktora Sektora za carine u UIO BiH. Zanimljivo je da je Cvjetinović na tu poziciju imenovan iako nije bio prvi na listi najuspješnijih kandidata. Polovinom iste godine Cvjetinović je uhapšen u akciji “Pandora”, a godinu dana kasnije vraćen je na svoje radno mjesto.\nSmijenjen je tek 2017. godine, a pošto nije prošao provjeru Obavještajno-sigurnosne agencije, nakon čega je UIO donijela rješenje da mu se zabranjuje pristup tajnim podacima.\nPrije akcije “Pandora” Tužilaštvo BiH je još dvije akcije usmjerene protiv kriminala u Upravi za indirektno oporezivanje i to akcija “Boss” iz 2012. godine, akcija “Master” iz 2013. godine. I ovi predmeti su doživjeli potpunu propast.\nCarinici UIO BiH su pod sličnim optužbama hapšeni i u policijskoj akciji “Gold” koja je provedena na Aerodromu Sarajevo. Tada je uhapšen šef carisnke ispostave i komplenta smjena. Šef ispostave na aerodromu je oslobođen svih optužbi dok je pravosnažnom presudom Suda Bosne i Hercegovine pet carinika osuđeno na ukupno deset godina zatvora i novčanu kaznu od 12.000 KM.\nŠef smjene u aerodromskoj Carinskoj ispostavi Zoran Lončar osuđen je na tri i po godine zatvora i novčanu kaznu od 2.000 KM. Još jedan šef smjene Mensur Mašetić osuđen je na dvije godine zatvora i 2.000 KM novčane kazne zbog primanja dara.\nCarinici Maid Keč, Branka Tešić i Muhamed Hanjalić su proglašeni krivim za krivično djelo primanje dara i drugih oblika koristi i osuđeni su na po godinu i po zatvora, a dužni su platiti i po 2.000 KM. Carinici Emir Čaušević i Zijad Hadžifejzović ranije su postigli sporazum s Tužilaštvom BiH i njihovi su predmeti odvojeni od ostalih optuženih.\nOni su na linijama za Istanbul, Minhen i Beč, od putnika iz Kine, Turske, Hrvatske, Crne Gore, Slovenije i BiH, uzimali mito kako im robu komercijalnog karaktera ne bi upućivali na redovnu carinsku proceduru. Uglavnom su omogućavali nezakonit prenos zlata za što su uzimali mito od 20 do 700 KM.\nSklandaloznan je bio još jedna slučaj koji se odnosi na hapšenje u redovima UIO BiH a tiče se Nedima Kulenovića, bivšeg šefa Grupe za prinudnu naplatu u Upravi za indirektno oporezivanje (UIO) BiH. Sud BiH odbio je optužnicu protiv Kulenovića nakon što mu je prilikom hapšenja pred kamerama u džepu pronađeno 7.000 KM mita koje je primio nekoliko trenutaka ranije.\nOptužnica protiv Kulenovića odbijena je jer tužilac tokom istrage nikada nije saslušao Kulenovića. Odmah nakon hapšenja Kulenović je, navodno, rekao da razumije šta mu se stavlja na teret i da želi dati iskaz narednog dana u prisustvu branioca, međutim, poslije toga tužilac ga nikada nije saslušao, što je za Sud BiH bio dovoljan razlog da odbije optužnicu.\nIako je Kulenović uhapšen u junu 2016. godine, optužnica protiv njega podignuta je tek u novembru naredne godine.\nHapšenje Kulenovića izvršeno je pred kamerama, a Kulenovića su u kancelariji uhapsili neposredno nakon što je od vlasnika jednog preduzća iz Laktaša uzeo 7.000 KM mita u novčanicama koje su bile označene.\nVlasnik preduzeća o svemu je informisao nadležne organe te je sutradan donio novac, u označenim novčanicama, u kancelariju Kulenovića, gdje mu je predao novac, nakon čega je on na mjestu događaja uhapšen, a označeni novac je pronađen kod njega.\nZanimljivi su i načini poimanja kriminala unutar UIO BiH. Naime, jedan od carinika koji je se i sam našao u “komprimitirajućim” situacijama u neformalnom razgovoru kazao nam je “kako je jedno uzeti novac za neku uslugu, a sasvim nešto drugo biti počašćen ručkom ili poklonom”.\nUpravo ovaj stav, sve govori o kriminalu u ovoj instituciji a posljednja akcija hapšenja carinika pokazatelj da se situacija od hapšenja Kemala Čauševića uopće nije promijenila.


Amerikanci ubacuju Nemačku u kosovski dijalog kako bi pocepali Evropu - Vesnik\nHome / amerika / balkan / evropa / nemačka / vesti / Amerikanci ubacuju Nemačku u kosovski dijalog kako bi pocepali Evropu\nAmerikanci ubacuju Nemačku u kosovski dijalog kako bi pocepali Evropu\n12:12:00 amerika, balkan, evropa, nemačka, vesti\nIdeja da se i Berlin, pored Vašingtona, uključi u pregovore Beograda i Prištine američka je spekulacija i svojevrstan američki pritisak na Evropu, ali i na Srbiju što samo komplikuje pregovarački proces.\nOslabiti Merkelovu, "zavaditi" Nemačku sa EU...\nPitanje kakav će biti epilog pregovora Beograda i Prištine može se slobodno reći da je palo u drugi plan, jer se stiče utisak da SAD taj dijalog žele da iskoristi kao sredstvo da se pozabave ne samo Balkanom, već i Evropom, piše Sputnjik.\nDa Amerika namerava da se uključi u te pregovore, visokoj predstavnici EU za bezbednost Federiki Mogerini u lice je jasno rekao kosovski premijer Ramuš Haradinaj. A da EU nema nameru da tako nešto dopusti, čulo se kao odgovor iz Brisela. No, Amerikanci ne odustaju lako, pa su svojim kanalima predložili da se u pregovore, osim SAD, uključi i Nemačka i to preko sadašnjeg predsednika Bundestaga Volfganga Šojblea.\nDoduše i taj predlog nije stigao od američke zvanične administracije, već od američkog profesora sa Univerziteta Kolumbija, ali jasno je odakle vetra duva. U Nemačkoj o tako nečemu nije bilo ni reči niti u zvaničnim, niti u nezvaničnim krugovima. Da li Vašington koristi dijalog Beograda i Prištine da "zavadi" i Nemačku sa EU i da oslabi Merkelovu?\nNenad Radičević, politički analitičar i dopisnik lista "Politika" iz Nemačke, za Sputnjik kaže da prvi put čuje za taj predlog da se Berlin uključi u dijalog između Beograda i Prištine. On podseća da u samoj EU ne postoje ideje da se bilo šta menja u dijalogu.\n- U EU za sada ne vide razlog da se bilo ko uključuje u pregovore, a ni u Nemačkoj ne vide razlog za to. Nemačka i ovako dovoljno utiče na te pregovore posredno, kroz diplomatske kanale, da se sprovede ono što je dogovoreno sa Federikom Mogerini - objašnjava on.\n"Pritisak i na Evropu i na Srbiju"\nUpravo zbog toga, Radičević je siguran da se niko neće uključivati u te pregovore, koji su, kako kaže, još u fazi sređivanja sitnih detalja o praktičnom životu na Kosovu.\n- U tom smislu mislim da je sve ovo jedna američka spekulacija, ali i svojevrstan pritisak na Evropu, ali i na Srbiju, i svakako komplikovanje pregovaračkog procesa, koji se jeste zakočio, ali se nije zaustavio - dodaje Radičević koji smatra da je Priština sa zahtevom da se SAD uključe u pregovore pokušala da napravi sebi bolju poziciju u tom procesu.\nUkoliko bi ipak Nemačka preko Šojblea u nekom momentu ispoljila afinitete da se direktno uključi u pregovore Beograda i Prištine, ruski politikolog Aleksandar Asafov to bi video kao želju Nemačke da ojača svoje političko prisustvo i da se iznova razmotri sadašnje, kako kaže, slepo praćenje američkih interesa. Mogerinijeva bi u tom slučaju bila bi samo provodnik "evropske politike" koju diktiraju SAD.\n- Evropljani žele strategiju kojom bi mogli konkretno da utiču na realne političke procese. Oni smatraju da Vašington zapravo potencira sopstvenu ekonomsku, finansijsku, vojnu i trgovačku ekspanziju u regionu i da ne bi trebalo dozvoliti SAD da i dalje diktiraju svoju volju i demonstriraju silu - objašnjava Asafov.\nAmerikanci ubacuju Nemačku u kosovski dijalog kako bi pocepali Evropu Reviewed by Весна Веизовић on 12:12:00 Rating: 5


Na Ekonomskom fakultetu Univerziteta u Tuzli 18. aprila će se održati drugi po redu Free Market Road Show sa početkom u 10:00 sati. Riječ je o jedinstvenom događaju koji promoviše liberalne ekonomske politike i koji se održava u 45 gradova širom Evrope.\nOvogodišnja centralna tema događaja je "Svijet poslije Brexita i Trumpa". Tema se odnosi na aktuelne izazove ekonomskih i drugih politika, uvjetovane globalnim događanjima. Pored toga, na FMRS Tuzla će se govoriti o uspješnim poreznim reformama u kontekstu Bosne i Hercegovine.\n- Cilj je da se identificiraju načini za reformu postojećeg poreznog sistema. Na FMRS će se i predstaviti "Poreski kalkulator", koji građani BiH mogu koristiti kako bi izračunali koliko poreza daju državi na godišnjem nivou - navode organizatori iz Udruženja "Multi".\nFMRS događaj organizuju udruženje "Multi" u suradnji sa Ekonomskim fakultetom Univerziteta u Tuzli, Asocijacijom studenata Ekonomskog fakulteta u Tuzli (ASEF), European Students For Liberty i Austrian Economic Center iz Beča.


Banatsko Aranđelovo » Blog Archive » Tradicionalni susret na tromeđi\nIspred Mađarske su govorili Gabor Banjaji, predsedavajući Skupštine evroregije DKMT i Ana Mađar, predsednica Skupštine županije Timiš. Rumuniju je predstavljao Titu Božin, predsednik županijskog saveta Timiš, dok je u ime AP Vojvodine govorio Branislav Bugarski, pokrajinski sekretar za međuregionalnu saradnju i lokalnu samoupravu.\nBugarski je u svom obraćanju naglasio da postoji mnogo oblika moguće saradnje, i da treba raditi na projektima koji će unaprediti kvalitet života svih žitelja ove evroregije.\nKao prioritete on je istakao razvoj infrastrukture, poljoprivrede, kulture i drugih oblasti života…\nNakon svečanosti na samoj tromeđi, zvanice su otišle u Mađarsku, gde je održana Skupština evroregije DKMT. Na toj skupštini, dosadašnji predsedavajući DKMT, Gabor Banjaji je predao funkciju predsedavajućeg AP Vojvodini u narednih godinu dana, i izrazi nadu da će Srbija ubrzo postati članica EU, te da će granice postati samo formalnost.\nPrimajući predsedavanje evroregijom DKMT, Branislav Bugarski je rekao da će naša strana učiniti sve da saradnja bude sve sadržajnija i korisnija, da će najveći prioritet biti razvojni programi EU u predstojećem periodu i istakao značaj DKMT regije u razvoju dobrosusedskih odnosa tri države.


Japanska ambasada pozvala decu iz Srbije da šalju radove na svetsku likovnu izložbu\nJapanska asocijacija za prekookeansku saradnju pozvala je decu uzrasta od četiri do 15 godina da do 31. oktobra pošalju radove na svetsku likovnu dečiju izložbu "Kanagava bijenale", prenela je ambasada Japana u Srbiji.\nKonkurs za učešće na Kanagava bijenalu traje do 31. oktobra\nKonkurs je otvoren 1. jula, a radovi mogu biti poslati redovnom poštom direktno organizatoru, zajedno sa aplikacionim formularom koji može biti preuzet sa zvanične prezentacije organizatora.\nOcenjivanje radova počeće u januaru 2015. godine, a pobednici će biti izabrani\ndo kraja februara 2015.\nRadovi koji budu poslati na konkurs, neće biti vraćeni autorima, dodaje se u saopštenju.\nKanagava bijenale osnovan je 1979. godine koju su UN proglasile za međunarodnu godinu deteta, a izložba je tokom 35 godina postojanja zadržala isti koncept i promoviše i pomaže dečiju kreativnost i podstiče razumevanje različitih kultura kroz umetnost.\nNa prethodnoj, 17. izložbi, bilo je predstavljeno 24.008 radova dece iz 92 zemlje, dodaje se u saopštenju.


Grad Užice izdvojio 51 milion dinara za sufinansiranje mera energetske efikasnosti - OGLASNA TABLA - INFO\n2 децембра, 2020 0130\nI korisnici subvencija su zadovoljni pa tako prema rečima Aleksandra Filipovića subvencije za energetsku efikasnost koju Grad dodeljuje dosta znače: „Supruga i ja smo stariji ljudi, više nema cepanja drva, unošenja uglja sa ulice, a i lakše se diše. Skoro 50 % naših komšija prešlo je na gas, ostalo je vrlo malo odžaka koji se dime“.\nIzrada fasade, zamena stolarije, nabavka kotlova na gas i pelet mere su za koje se moglo konkurisati. Ove godine najveće interesovanje kod građana vladalo je za nabavku kotlova na gas gde je subvencije dobilo oko 200 Užičana, oko 100 će zameniti stolariju, a nešto više od 100 do aprila 2021. godine završiće izradu fasade na svojim kućama. Prema proračunima sugrađana nakon izrade spoljne izolacije i zamene stolarije grejanje na gas doneće uštedu od čak 40% u odnosu na ranije energente drva i ugalj.\nIzvor: TV5 Užice/Grad Užice


Industrijski sindikat Srbije se obratio sindikatima članicama Socijalno-ekonomskog saveta, Samostalnom sindikatu Srbije i UGS „Nezavisnost“ ukazujući na bezobrazno nizak iznos minimalne zarade. U dopisu koji je potpisan od strane predsednika Industrijskog sindikata Srbije Dragana Matića stoji:\n„Prošlo je devet meseci od kako je Vlada Republike Srbije usvojila minimalnu cenu rada i iznos minimalne zarade. Kao reprezentativni sindikati, članice Socijalno-ekonomskog saveta, vi ste vrlo jasno iskazali nezadovoljstvo visinom minimalne zarade koja je u januaru iznosila 33.804 dinara i znatno je manja od iznosa minimalne potrošačke korpe za koju se vi zalažete.\nU svim prethodnim pregovorima pa i ovim ste zahtevali da se minimalna zarada izjednači sa minimalnom potrošačkom korpom i vidimo da taj vaš opravdan zahtev nije usvojen.\nTakođe ste nakon objavljivanja aktuelne minimalne zarade najavili da planirate da posle određenog vremena zatražite ponovno razmatranje minimalne cene rada i minimalne zarade u okviru Socijalno-ekonomskog saveta.\nPrimena minimalne zarade je započeta u januaru 2022. godini, došli smo i do maja meseca, pokazatelji inflacije, rasta troškova života, cene energenata, hrane, svega i svačega su svakodnevica na koju stotine hiljada radnika sa minimalnom zaradom i nešto većom od nje dovode svoj i život svojih porodica do biološke neizdrživosti. U istom trenutku predsednik države deli šakom i kapom bez da je u to uključio Socijalno- ekonomski savet i zatražio vaše mišljenje pozivajući se da para ima.\nMoje pitanje je kada i šta mislite da uradite? Da li vam je palo na pamet da pozovete i druge sindikate u borbu za radnička prava koja po vašim izjavama koje ste dali povodom 1. Maja skoro i da ne postoje?\nMislim da bismo udruženi mogli da napravimo bolji rezultat od ovih minimuma koje sada imamo ali svima nam fali više odgovornosti i solidarnosti. Mi ne postojimo zbog toga već zbog uzvišenijih ciljeva koje često ističemo ali smo daleko od njih.“\nIzgovori koje vlast koristi u aktuelnom političkom trenutku pozivajući se da nema vlade, nema skupštine su loš izgovor za korekciju i povećanje minimane zarade. Neka se oni koji to izjavljuju bave ratovima, visokom politikom, lego kockicama, lutkicama i drugim igrarijama koje sa našim životima ne bi trebalo da imaju veze. Radnicima trebaju dostojanstvene plate vredne rada i života.


Povećanje broja migranata u novembru je sezonsko i Srbija "nije u opasnosti da postane tampon zona", tvrdi zamenica komesara za izbeglice i migracije Svetlana Velimirović.\nVelimirović je navela da se u prihvatnim centrima nalazi 4.700 migranata, a da su procene da se izvan centara nalazi još 800.\n- Njima Srbija nije krajnji cilj, već pokušavaju na sve načine da stignu do Zapadne Evrope - rekla je ona za RTS i ocenila da smeštaj u centrima za njih, na neki način, znači povratak nazad.\n- Ne bih rekla da je Srbija u opasnosti da postane tampon zona. Sve zemlje na ruti imaju slične probleme i sve su tranzitne - ukazuje zamenica komesara za izbeglice i migracije.\nSve se više govori o "puš bekovima" - agresivnom i ilegalnom guranju izbeglica nazad u Srbiju iz Hrvatske, BiH, Mađarske i Rumunije, ali Velimirovićeva smatra da to nije ništa novo, kao i da to neće dovesti do povećane koncentracije migranata.\nKako kaže, u Srbiji se nalazi 500 maloletnika bez pratnje, što je najosetljivija grupa - potencijalno ugrožena od krijumčara, trgovaca ljudima.\nPrema njenim rečima, zaposleni stupaju u kontakt sa maloletnicima i sarađuju sa socijalnim radnicima i do sada su mladi ljudi prihvatali smeštaj bez otpora.\nKroz Srbiju je ove godine prošlo preko 35.000 migranata, a od toga njih 10.000 uspelo je da izrazi nameru da ovde dobije azil, rečeno je juče u EU info centru.


Kako Kadirova čuvaju od korone - Sputnjik Srbija\nKako Kadirova čuvaju od korone\n10:20 29.03.2020 Preuzmite kraći link\nMinistar zdravlja Čečenije Eljhan Sulejmanov ispričao je za televiziju „Grozni“ kako predsednika te republike Ramzana Kadirova štite od zaraze virusom korona.\nSulejmanov je istakao da Kadirov kontaktira s ograničenim krugom ljudi zbog pandemije, a zdravstveno stanje svih sa kojima je u kontaktu proveravaju medicinski radnici.\nPrema navodima, ograničen je broj ljudi sa simptomima akutnih respiratornih virusnih infekcija koji mogu da kontaktiraju s Kadirovim. Takođe, na graničnim prelazima u zemlji postavljeni su medicinski punktovi na kojima se proverava zdravstveno stanje lica koja putuju na sastanak s čečenskim liderom.\nSulejmanov je dodao da državni službenici trenutno sebi ne mogu dozvoliti odmor, a svi najviši zvaničnici poštuju pravila borbe protiv virusa korona.\n„Mi bismo se vrlo rado povukli u dvonedeljni karantin, ali, nažalost, to ne možemo sebi da dozvolimo, a tim pre ni predsednik republike, koji se, praktično, konstatno bavi ovim problemom“, istakao je čečenski ministar.\nPrema poslednjim podacima, u Čečeniji su trenutno registrovana tri slučaja infekcije KOVID-19, odnosno, to su čečenski državljani koji su ranije pristigli iz Turske i Saudijske Arabije.\nČečenija, virus korona, koronavirus, Ramzan Kadirov


Evropska unija nije uspjela da donese odluku o otvaranju pregovora o članstvu sa Sjevernom Makedonijom i Albanijom.\nOvo je treći put u 16 mjeseci da se odlaže odluka, iako Evropska komisija smatra da su obje zemlje ispunile sve neophodne kriterijume. Većina zemalja članica EU je bila za otvaranje pristupnih pregovora, ali Francuska blokira odluku koja mora da bude usvojena jednoglasno.\nFrancuska uslovljava otvaranje pristupnih pregovora između EU i Sjeverne Makedonije usvajanjem nove metodologije u pregovaračkom procesu\nPariski zvaničnici tvrde da je trenutni okvir predugačak i isuviše komplikovan, te da treba promijeniti pristup jer se aktuelni ne podudara sa realnom situacijom u zemljama koje pregovaraju\nFrancuska nije objavila konkretne informacija šta treba da obuhvati nova metodologija, međutim njeno predstavljanje se očekuje na proljeće 2020. godine\nNova metodologija bi trebalo da bude usvojena jednoglasnom odlukom zemalja članica EU, što bi značilo da bi u tom slučaju Sjeverna Makedonija i Albanija mogle da otvore pregovore najranije narednog ljeta\nOd 2017. godine, kad je stupio na mjesto predsjednika Francuske, Emanuel Makron je zastupao tezu da je proširenje nemoguće bez prethodnih unutrašnjih reformi Evropske unije\nDa li će nova metodologija biti primjenjena i kod država koje su već u procesu pregovora o članstvu - Srbiju i Crnu Goru?\nDa li će francuski uslovi biti posljednji i konačni “priručnik” za zemlje Zapadnog Balkana?\nFrancuska koči evropski put Sjeverne Makedonije


Završeno veštačenje baznih stanica na mestu ubistva Jelene Marjanović! OVAJ DETALJ bi mogao otkriti ubicu | Najnovije vesti - Srbija danas\n04.01.2018. • 23:28 Srbija Danas/Informer\nU medijima su se ranije pojavile spekulacije da veštačenje baznih stanica mobilne telefonije nije gotovo i da još nije ni poslato u Više tužilaštvo u Beogradu, ali Informeru je u policiji iz više izvora potvrđeno da je to veštačenje urađeno odmah posle Jeleninog ubistva, piše Informer.\n- Zoran je na saslušanju u policiji 2016. godine rekao da je u vreme ubistva sa ćerkom Janom bio na početku nasipa u Borči, dok je njegova supruga džogirala. Prema njegovim tvrdnjama, on je bio na oko 650 metara od mesta Jeleninog ubistva. Međutim, veštačenjem baznih stanica mobilne telefonije utvrđeno je da je signal njegovog telefona lociran na samo nekoliko metara od mesta gde je pronađen Jelenin leš, u kanalu pored nasipa. Osim što ta činjenica pokazuje da je Zoran lagao u istrazi, ona nesumnjivo potvrđuje i da je bio na mestu ubistva, dakle da je direktno umešan u zločin. Kada to ukrstite sa podatkom da je na njegovim pantalonama nađeno blato sa mesta zločina i da je njegov DNK nađen na Jeleninom lešu, onda je valjda sve jasno... - objašnjava izvor iz istrage.\nPrema saznanjima, policija je tokom istrage Jeleninog ubistva obavila razgovor sa oko 2.000 ljudi, prikupljeni su svi materijalni i biološki tragovi i utvrđene su precizne lokacije mobilnih telefona svih članova porodice Marjanović u vreme Jeleninog ubistva! Zoranov telefon bio je na samo nekoliko metara od mesta gde je nađen njen leš, dok su telefoni njegovog oca Vladimira i brata Miloša bili u porodičnoj kući u Borči, piše Informer.\n- Slučaj Jeleninog ubistva je proteklih 20 meseci imao nezapamćenu pažnju javnosti i policija je bila pod velikim pritiskom zbog toga. U medijima su se pojavljivale mnoge neistine i spekulacije u vezi s ovim slučajem, zbog čega je odlučeno da se ključni dokazi protiv Zorana ipak zadrže u strogoj tajnosti. Svi dokazi koje je policija prikupila po nalogu tužilaštva doveli su do toga da je protiv Marjanovića 15. septembra, posle 17 meseci istrage, podignuta krivična prijava za ubistvo supruge i on je uhapšen - objašnjava izvor.\nNa drugoj strani, bivši operativac Državne bezbednosti Božidar Spasić kaže da veštačenje baznih stanica i mobilnih telefona nema veliku težinu na sudu.\n- To veštačenje nema presudan značaj, jer je nemoguće sa velikom preciznošću utvrditi gde se nalazio mobilni telefon Zorana Marjanovića u vreme ubistva. To veštačenje baznih stanica može samo da pomogne policiji u kom smeru da ide, ali ne može se reći da je to ključan dokaz koji bi doveo do osuđujuće presude... - kaže Spasić.\nPodsetimo, petorica branilaca Zorana Marjanovića od septembra tvrde da protiv Zorana nema čvrstih dokaza, ali su u nekoliko navrata naveli i da u spisima predmeta, koji je njima dostavljen iz tužilaštva, još nema veštačenja baznih stanica.\nZoran Marjanović Jelena Marjanović Ubistvo nasip u Borči pevačica\nStigli rezultati 3D rekonstrukcije: Ubica Jelenu MRTVU doneo na nasip!\nBrat Zorana Marjanovića u bolnici? Dobio snažan nadbubrežni napad, prevezen u KBC Zemun\nKljučni svedok: Snaja izvlači Zorana iz zatvora?!


Održana XI redovna Skupština akcionara - Crnogorski elektroprenosni sistem AD\nOdržana XI redovna Skupština akcionara\nSkupština akcionara CGES-a je na danas održanoj XI redovnoj sjednici usvojila odluku kojom se neto dobit CGES-a za 2019. godinu, koja iznosi 3,6 miliona EUR, dodaje neraspoređenoj, odnosno akumuliranoj dobiti iz prethodnih godina. Akcionari su, takođe, podržali i Izvještaj o poslovanju CGES-a za 2019. godinu i finansijske iskaze sa izvještajem nezavisnog revizora.\nZa revizora CGES-a za 2020. godinu izabran je „Prajsvoterhaus Kupers".\nSkupština akcionara je prihvatila i informacije o procesu sticanja sopstvenih akcija i njihovoj prodaji, kao i o Berzi električne energije.\nNa Skupštini akcionara usvojena je i Informacija o realizaciji projekta povezivanja elektroenergetskih sistema Crne Gore i Italije, kojom je konstatovano da je završetkom ovog strateškog projekta, el.energetski sistem Crne Gore postao stabilniji, pouzdaniji i otporniji na velike poremećaje, a istovremeno se poboljšao kvalitet usluge i snabdijevanja potrošača u primorskom i sjevernom dijelu Crne Gore.Takođe, uz povećanje tranzita, značajno se povećava iskorišćenost naše mreže, dok se, kroz veću eksploataciju mreže najvišeg naponskog nivoa, procenat gubitaka u odnosu na količinu prenesene električne energije postepeno smanjuje.\nAkcionari su u nastavku Skupštine razriješili, a potom izabrali nove članove Odbora direktora CGES-a. Pored Vesne Bracanović, predstavnici države su: Tamara Ivković, Zoran Miljanić, kojima su obnovljeni mandati i Filip Grujić, novi član u Odboru direktora. Terna je takođe imenovala dva predstavnika - Giovannia Cerchiarinia, dosadašnjeg člana Odbora direktora i Guido Guida, koji je zamijenio kolegu Carla Crea, dok će Elektromrežu Srbije i u ovom sazivu predstavljati Jelena Matejić.\nIstog dana u Podgorici, održana je konstitutivna sjednica Odbora direktora CGES-a. Vesna Bracanović, dipl.ek., reizabrana je na funkciju predsjednice Odbora direktora CGES-a, dok je zamjenik predsjednika ovog tijela Giovanni Cerchiarini.


Beta 24. decembra 2020. 16:35\n„Ova Vlada nema problem sa tim da donosi odluke. Ali ovde ne možemo da donesemo nikakvu odluku za MA. Tražili smo rešenja 15 dana, raspitivali se, zvali u region odredjene kompanije, razgovarali sa evropskim konsultantima – zaključak je da ne možemo doneti nijednu odluku u korist MA, a da bude zakonita“, istakao je Bojanić na konferenciji za medije.\nUpitan šta će biti sa radnicima, da li će im biti isplaćene otpremnine, Bojanić je kazao da od 2016. zaposlenima nisu uplaćivani doprinosi, kao i da sada plate kasne dva-tri meseca.\n„Za budžet će u ovom momentu biti oko 50 miliona evra zbog gašenja. Zaposleni će u skladu sa zakonima dobiti ono što ih sleduje. Krenućemo u što kraćem roku sa osnivanjem nove kompanije kako bi deo ljudi preuzeli“, naveo je Bojanić.\nVlada će zbog neblagovremenog postupanja u slučaju Montenegro Erlajnsa razmotriti zahtev za razjašnjenje Saveta Agencije za zaštitu konkurencije, što je tražio deo članova Vlade, kazao je ministar ekonomskog razvoja Jakov Milatović.\nMinistar finansija i socijalnog staranja Milojko Spajić kazao je da teška situacija za kompaniju i za radnike koji će ostati bez posla.\nBojanić je rekao da ne postoji mogućnost da se dobiju krediti za MA, jer se ne mogu vratiti.\nDodao je da će nova kompanija biti formirana sa osnivačkim kapitalom Vlade i da će je činiti potpuno nova struktura.\n„Za osnivanje nove kompanije trebaće nam od šest do osam meseci. Učinićemo sve da ona bude formirana do početka sledeće sezone“, naglasio je Bojanić.\nBojanić je izjavio da je danas Vladi uputio zahtev za razrešenje sedam članova Upravnog odbora Elektroprivrede Crne Gore (EPCG).\n„Razlog za to je nedomaćinsko vodjenje kompanije“, rekao je Bojanić na konferenciji za medije.